Ο εγκέφαλος, η δομή και η λειτουργία του. - Πρόληψη June\nΗ δομή του εγκεφάλου: ένας πίνακας με τις κύριες λειτουργίες.\nΈτσι, υπάρχουν 5 κύρια τμήματα του εγκεφάλου:\nΗ δομή του εγκεφάλου δεν μπορεί να περιγραφεί εν συντομία, αφού χωρίς να μελετηθεί η δομή του είναι αδύνατον να κατανοηθούν οι λειτουργίες του.\nΟ τελικός εγκέφαλος τεντώθηκε από το ινιακό στο μετωπικό οστό.\nΔιαφέρει από τα άλλα μέρη του εγκεφάλου παρουσία μεγάλου αριθμού συστροφών και αυλάκων.\nαρχαία, τα οποία περιλαμβάνουν τον οσφρητικό σωλήνα.\nοπλισμένη πρόσθια ουσία.\nυπόσολική και πλευρική podsolic gyrus?\nχωρίζονται από μια διαμήκη αυλάκωση, στο βάθος της οποίας βρίσκονται η καμάρα και το κάλλος.\nΠαρακάτω είναι η αψίδα.\nΗ δομή των εγκεφαλικών ημισφαιρίων αντιπροσωπεύεται ως σύστημα πολλαπλών επιπέδων. Έτσι διακρίνουν τους λοβούς (βρεγματικό, μετωπιαίο, ινιακό, χρονικό), φλοιό και υποκώγιμο.\nΤα εγκεφαλικά ημισφαίρια εκτελούν πολλές λειτουργίες. Το δεξιό ημισφαίριο ελέγχει το αριστερό μισό του σώματος και το αριστερό - το δεξιό. Συμπληρώνονται μεταξύ τους.\nπροβολικές διαδρομές (διαδρομές αναλυτών που συνδέουν τον εγκεφαλικό φλοιό με δομές κάτω δοκών). Μέσα στα ημισφαίρια του εγκεφάλου υπάρχουν συστάδες φαιάς ύλης (βασικά γάγγλια). Η λειτουργία τους είναι η μεταφορά πληροφοριών. Η λευκή ύλη του ανθρώπινου εγκεφάλου καταλαμβάνει το διάστημα μεταξύ των βασικών πυρήνων και του εγκεφαλικού φλοιού. Διακρίνει 4 μέρη (ανάλογα με την τοποθεσία του):\nΗ δομή και η λειτουργία του εγκεφάλου.\n55. Μελετήστε το υλικό του εγχειριδίου και συμπληρώστε το σχήμα "Η δομή του εγκεφάλου".\n56. Εξετάστε ένα σχέδιο που απεικονίζει τον ανθρώπινο εγκέφαλο. Υπογράψτε το σχήμα που υποδεικνύει τμήματα του εγκεφάλου.\n57. Συμπληρώστε τον πίνακα\n58. Εξετάστε το σχέδιο. Ποιο τμήμα του εγκεφάλου απεικονίζεται σε αυτό; Περιγράψτε τη δομή και τις λειτουργίες του.\nΤο σχήμα δείχνει την παρεγκεφαλίδα.\nΔομή: η επιφάνεια είναι καλυμμένη με ένα στρώμα φαιάς ύλης που αποτελεί τον φλοιό της παρεγκεφαλίδας και σχηματίζει φύλλα της παρεγκεφαλίδας, διαχωρισμένα από αυλακώσεις.\n1) τη διατήρηση της ισορροπίας και της θέσης του σώματος στο διάστημα.\n2) συντονισμός σχετικά απλών επαναλαμβανόμενων κινήσεων, επιτρέποντας την κίνηση στο χώρο (περπάτημα, τρέξιμο) ·\n3) έλεγχος γρήγορων αυτοματοποιημένων κινήσεων του χεριού και των δακτύλων (γραφή, αναπαραγωγή μουσικών οργάνων).\nΠώς να ανακτήσετε τη μνήμη μετά από ένα εγκεφαλικό επεισόδιο Η πραγματική ερώτηση στην εποχή μας. Αυτή η παθολογία του εγκεφάλου συμβαίνει λόγω κυκλοφορικών διαταραχών.


Πόλυ Χατζόγλου-Βίβιαν Δράκου: Οι bloggers που υπόσχονται να σε κάνουν fit\n06/03/2017, 15:32 1\nΔύο 26χρονες επαγγελματίες αθλήτριες φέρνουν στην Ελλάδα την αμερικάνικη τάση του outdoor training και μάς μαθαίνουν να αθλούμαστε σε υπαίθριους χώρους της Αθήνας\nΥπάρχουν οι fashion bloggers που έχουν φωτογραφηθεί σε όλα τα δοκιμαστήρια ΖARA της επικράτειας, υπάρχουν οι food bloggers που δεν έχουν αφήσει burger και pancake χωρίς την Instagram φωτό που του αρμόζει. Αλλά στην Ελλάδα η τάση των fitness blogs δεν έχει περάσει ακόμη από την Αμερική που κοπέλες όπως η Kayla Itsines έγιναν διάσημες και πάμπλουτες. Ευτυχώς το κενό ήρθε να καλύψει το fitVPaddiction, η σελίδα της Πόλυ Χατζόγλου και της Βίβιαν Δράκου που υπόσχεται να σε κάνει fit.\nΕπαγγελματίες αθλήτριες, 26 ετών, με μια ντουλάπα γεμάτη αθλητικά και κολάν και ένα site (υπό κατασκευή) που θα σε κάνει πιο υγιή, πιο γυμνασμένο, πιο εξωστρεφή και σίγουρα πιο ευτυχισμένο. Η Πόλυ Χατζόγλου και η Βίβιαν Δράκου δεν αγαπούν απλά τον αθλητισμό αλλά έχουν εξάρτηση από την άθληση, τις προπονήσεις και ένα τρόπο ζωής που σε κάνει να αγαπάς το σώμα σου.\nΕίναι κολλητές τα τελευταία δώδεκα χρόνια, αλλά οι περισσότεροι followers τους στα social media υποθέτουν ότι είναι δίδυμες αδελφές μιας και φροντίζουν να αναρτούν φωτογραφίες και βίντεο με σχεδόν πανομοιότυπο ντύσιμο. Τι είναι το fitVPaddiction; “Ξεκίνησε εντελώς τυχαία. Με την Βίβιαν είμαστε κολλητές πολλά χρόνια και κάνουμε μαζί προπονήσεις. Η Βίβιαν είναι επαγγελματίας αθλήτρια του βόλεϊ (έπαιζε χρόνια στην Α2) και εγώ παίζω επαγγελματικά μπάσκετ (σε συλλόγους Α1). Από μικρές ασχολούμαστε με τον αθλητισμό, έχουμε κάνει ενόργανη, μπαλέτο, συγχρονισμένη κολύμβηση και κολύμπι. Γνωριστήκαμε όμως στο φροντιστήριο. Κάναμε με τις ομάδες μας διπλές προπονήσεις αλλά δεν μας έφτανε. Συναντιόμασταν και βγαίναμε για τρέξιμο, για κολύμπι και περπάτημα στην ανηφόρα στο Πανόραμα Βούλας. Είμαστε εξαρτημένες από τη γυμναστική και πραγματικά σκεφτόμασταν τρόπους να αθλούμαστε σε εξωτερικούς χώρους. Στο Instagram ακολουθούμε όλα τα fitness blogs της Αμερικής που δεν είναι και λίγα. Και σε μια προπόνηση αποφασίσαμε να κάνουμε κι εμείς σελίδα στο Facebook και το Instagram. Τώρα σχεδιάζουμε και το site που θα λανσάρουμε σε σύντομο χρονικό διάστημα” λέει η Πόλυ.\nAnd the living is... healthy\n“Δεν είναι σκοπός μας να προβάλλουμε το πρότυπο της κορμάρας που κάνει μονίμως δίαιτα. Θέλουμε να μοιραστούμε συμβουλές διατροφής, να δείξουμε τρόπους να γυμναστεί κανείς ανέξοδα, χωρίς να απαιτείται συνδρομή σε γυμναστήριο, ασκήσεις που μπορείς να κάνεις με μια φίλη σου στην ύπαιθρο. Δημιουργήσαμε τις σελίδες πριν από δύο χρόνια περίπου, σχεδόν αμέσως μας προσέγγισε η adidas ως σπόνσορας μας και χωρίς να πληρώσουμε για να αποκτήσουμε followers έχουμε 5000 άτομα στο Instagram και σχεδόν 2000 στο Facebook. Μας ρωτούν σε προσωπικά μηνύματα πολλά πράγματα, από συμβουλές για καλύτερη διατροφή και τρόπους να αλλάξουν την διατροφή τους μέχρι ερωτήσεις για τα ρούχα μας και που μπορούν να τα βρουν. Κυρίως θέλουν να γυμναστούν μαζί μας, μας ρωτούν αν οργανώνουμε βραδιές που τρέχουμε, αν μπορούν να κάνουν acroyoga μαζί μας. Και αρχίσαμε έτσι να οργανώνουμε ομαδικές προπονήσεις. Όταν ξεκινήσαμε τις σελίδες μας μας ακολουθούσαν για να βοηθούν με τα βιντεάκια και τις φωτογραφίες τα αδέλφια μας και οι μαμάδες μας. Πλέον σκεφτόμαστε να βρούμε κάτι πιο επαγγελματικό γιατί μεγάλωσαν και οι ανάγκες σε τέτοιο βαθμό που θα λανσάρουμε το site μας. Φυσικά δεχτήκαμε επαγγελματικές προτάσεις. Σε γυμναστήρια (έχουμε δουλέψει στο παρελθόν) και από περιοδικά που μας ζητήθηκε συνεργασία” σημειώνει η Πόλυ\nΌχι πια δίαιτα, μόνο διατροφή\n“Βλέπουμε ότι είναι εξαιρετικά δημοφιλή τα βίντεο και οι φωτογραφίες που ανεβάζουμε με ασκήσεις acroyoga, είναι συνδυασμός ασκήσεων yoga και ακροβατικών. Οργανώσαμε ένα retreat yoga στην Λευκάδα πέρυσι και σκεφτόμαστε να κάνουμε ακόμη ένα. Και σε συνεργασία με την adidas κάνουμε διάφορα event στον αθλητικό χώρο Φωκιανός στο κέντρο της Αθήνας. Το δικό μας πρότυπο για ένα υγιές σώμα δεν έχει καμία σχέση με το πολύ λεπτό κορμί, δεν συμφωνούμε με εξαντλητικές χημικές δίαιτες και δεν προωθούμε το πρότυπο “κορμάρα”. Πιστεύουμε σε ένα συνδυασμό σωστής διατροφής και άσκησης. Θέλουμε να γίνει τρόπος ζωής στην καθημερινότητα. Μια μέρα να κάνεις πιλάτες, μια yoga, μια τρέξιμο, μια περπάτημα, μια κολύμπι και γενικά να συνδυάζεις και HIIT εκγύμναση αρκεί να έχεις μέτρο. Δεν χρειάζεται να πληρώνεις ακριβά γυμναστήρια. Δίνουμε συμβουλές για εναλλακτικά μέρη γυμναστικής, επί παραδείγματι στις κούνιες ενός πάρκου ή μπορείς στην παραλία να γεμίσεις μπουκάλια νερού με άμμο και να τα χρησιμοποιήσεις ως βαράκια. Το ζητούμενο είναι να γίνει ο υγιής τρόπος ζωής κομμάτι της δικής σου ζωής. Δεν είναι απλά ένα fitness blog είναι lifestyle blog γιατί σου δείχνουμε τι μπορείς να μαγειρέψεις για να έχεις μια σωστή και ισορροπημένη διατροφή και πως μπορείς να χρησιμοποιήσεις την πόλη σου για γυμναστική”.\nε θελετε να βαλετε κ το ονομα του φωτογραφου μηπως ?


ΚΟΡΩΝΟΙΟΣ: 3.937 νέα κρούσματα – 354 οι διασωληνωμένοι, 54 νέοι θάνατοι - ΒΗΜΑ ΟΡΘΟΔΟΞΙΑΣ\nΕνημερώθηκε: 25/10/2021 17:55:36\nΚΟΡΩΝΟΙΟΣ: Ο ΕΟΔΥ ανακοίνωσε σήμερα Δευτέρα (25/10) 3.937 νέα κρούσματα κορονοϊού, ενώ οι νέοι θάνατοι φτάνουν στους 54. Στους 354 οι διασωληνωμένοι στην Ελλάδα.\nΟ αριθμός των ασθενών που νοσηλεύονται διασωληνωμένοι είναι 354 (61.0% άνδρες). Η διάμεση ηλικία τους είναι 66 έτη. To 79.4% έχει υποκείμενο νόσημα ή/και ηλικία 70 ετών και άνω. Μεταξύ των ασθενών που νοσηλεύονται διασωληνωμένοι, 314 (88.7%) είναι ανεμβολίαστοι ή μερικώς εμβολιασμένοι και 40 (11.3%) είναι πλήρως εμβολιασμένοι. Από την αρχή της πανδημίας έχουν εξέλθει από τις ΜΕΘ 3.285 ασθενείς. Οι εισαγωγές νέων ασθενών Covid-19 στα νοσοκομεία της επικράτειας είναι 219 (ημερήσια μεταβολή -13.44%). Ο μέσος όρος εισαγωγών του επταημέρου είναι 227 ασθενείς. Η διάμεση ηλικία των κρουσμάτων είναι 39 έτη (εύρος 0.2 έως 106 έτη), ενώ η διάμεση ηλικία των θανόντων είναι 78 έτη (εύρος 0.2 έως 106 έτη).


Κοινότητα Ιησουιτών: Ανοιχτοί Ορίζοντες, τ. 1062, Μαρτιος/Απρίλιος 2010\nΑνοιχτοί Ορίζοντες, τ. 1062, Μαρτιος/Απρίλιος 2010\nΝα, λοιπόν, που είμαστε μέσα στην κρίση, την πιο σοβαρή εδώ και δεκαετίες, και μάλιστα χειρότερα από άλλες χώρες. Οι διαβεβαιώσεις ότι "είμαστε θωρακισμένοι", αποδείχθηκαν αερολογίες. Δεν είναι, όμως, η κρίση μόνο οικονομική. Η πορεία της ελληνικής κοινωνίας και ο τρόπος με τον οποίο λειτουργεί έχει φτάσει σε αδιέξοδο. Πού στράβωσε, λοιπόν, η πορεία μας; Γιατί φτάσαμε σ’ αυτήν την απαξίωση; Χτίζαμε πάνω σε ψέματα. Χάσαμε σιγά σιγά την επαφή με την πραγματικότητα. Αυτό είναι το θέμα.\nΣε διάφορες περιστάσεις, τα τελευταία χρόνια φάνηκε ότι η ελληνική κοινωνία κινείται περισσότερο στο χώρο των φαντασιώσεων και λιγότερο σε εκείνον της πραγματικότητας. Οι κινητοποιήσεις και ο πυρετός την εποχή του πολέμου στη Γιουγκοσλαβία ήταν ένα καμπανάκι. Το ίδιο και με τον πυρετό όταν συζητιόταν το σχέδιο Ανάν για την Κύπρο. Φαινόταν τότε ότι η ελληνική κοινωνία δεν πατάει στην πραγματικότητα, αλλά κινείται στο χώρο των φαντασιώσεων και ωθείται από άλυτες εσωτερικές αντιφάσεις. Την αλήθεια την φοβάται και την αποφεύγει. Ακόμη και ένα παγκόσμιο γεγονός, όπως η κατάρρευση της σοβιετικής αυτοκρατορίας, στον τόπο μας δεν έγινε δεκτό, δε χωνεύτηκε, αλλά απωθήθηκε.\nΣτην οικονομία, μια ολόκληρη εποχή ευμάρειας και "ανάπτυξης" χτίστηκε πάνω στο ψέμα. Αγνοήσαμε μια απλή αλήθεια: Δεν μπορείς να βγάζεις δέκα και να ξοδεύεις δεκαπέντε. Ούτε και να απορρίπτεις όλο το παγκόσμιο οικονομικό σύστημα, ενώ απολαμβάνεις και τα αγαθά του και θέλεις να γίνεσαι δεκτός από τους άλλους οικονομικούς εταίρους. Ο πακτωλός των δανείων και των επιδοτήσεων σε τίποτε δε βοήθησε, ώστε η οικονομία να γίνει σταθερότερη και υγιέστερη. Αντίθετα, στρεβλώθηκε το οικονομικό σύστημα, φθάρηκε το ήθος, θρέφτηκε το θράσος. Απατεώνες επιχειρηματίες και κηφήνες συνδικαλιστές, πλούσιοι και φτωχοί άρπαγες, με τη δική του πολιτική κάλυψη ο καθένας, όλοι, λιγότερο ή περισσότερο, συνέβαλαν ώστε η χώρα να καταλήξει να ζει παρασιτικά. Το γεγονός ότι τα σημερινά παιδιά επωμίζονταν ένα συντριπτικό βάρος χρεών που υποθηκεύει το μέλλον τους δεν ήταν αρκετό για να συνετίσει τους νεοέλληνες.\nΈλλειψε η ανδρεία να δούμε την πραγματικότητα και την αλήθεια. Περίσσεψε η ανανδρία της ανευθυνότητας και του ψεύδους. Λέγαμε για υπερήφανη εξωτερική πολιτική και αγώνες στα ευρωπαϊκά όργανα. Έτσι ονομάζαμε αυτό που ήταν κλάψα και ζητιανιά για περισσότερες επιδοτήσεις, ψεύτικες δικαιολογίες για δεσμεύσεις που δεν τηρήθηκαν. Τώρα είναι η ώρα του λογαριασμού. Η πραγματικότητα θα επιβάλει το βάρος της, όσο οδυνηρό κι αν είναι για μας, που τόσο την αγνοήσαμε και μάλιστα περιφρονήσαμε. Την αλαζονεία απέναντι στην πραγματικότητα θα την χάσουμε. Το ερώτημα είναι αν αυτό θα το κάνουμε πριν την επερχόμενη καταστροφή.\nΤώρα, αν διαπαιδαγώγηση των νέων σημαίνει είσοδο και συμμετοχή στην κοινωνία, συμμετοχή στον πολιτισμό, στους κανόνες της κοινωνίας, αν σημαίνει έξοδο από την κυριαρχία των φαντασιώσεων και αποδοχή της πραγματικότητας, συνεργασία και παραγωγή έργου, τότε υπάρχει και ένα μεγάλο θέμα διαπαιδαγώγησης της νέας γενιάς. Πώς μαθαίνουν οι νέοι να ζουν μέσα στην σημερινή Ελλάδα;\nΣτο παρόν τεύχος επιχειρήσαμε να κοιτάξουμε λίγο διαφορετικά τους νέους, που δείχνουν αποπροσανατολισμένοι και μπερδεμένοι, χωρίς στόχους και χωρίς θέληση μπροστά σ’ έναν κόσμο όπου από τη μια όλα επιτρέπονται και από την άλλη δε βρίσκεις θέση. Δε σκοπεύουμε να διατυπώσουμε συμπεράσματα. Ο στόχος μας είναι να δείξουμε ότι πίσω από την εικόνα που βλέπουμε, υπάρχουν και αθέατες όψεις. Και το μερίδιο ευθύνης που αναλογεί στους ενήλικες, είναι ζήτημα προς προβληματισμό...


Βραδινή επίσκεψη Καμμένου στον Τσίπρα - Εφημερίδα Κεφαλονιά\nΒραδινή επίσκεψη Καμμένου στον Τσίπρα\nO υπουργός Εθνικής Άμυνας, Πάνος Καμμένος, είχε συνάντηση το βράδυ του Σαββάτου στο Μέγαρο Μαξίμου με τον πρωθυπουργό Αλέξη Τσίπρα. Η συνάντηση πραγματοποιήθηκε μετά την αποχώρηση του Γ. Στουρνάρα από το πρωθυπουργικό γραφείο.\nΕξερχόμενος ο υπουργός δεν θέλησε να κάνει δήλωση και περιορίστηκε μόνο να πει ότι η επίσκεψή του αφορούσε στο επικείμενο ταξίδι του Πρωθυπουργού στις ΗΠΑ. Ερωτηθείς ο κ. Καμμένος για την ειρωνική του ανάρτηση στο twitter σχετικά με τα… βοσκοτόπια του Χρήστου Καλογρίτσα, χαμογέλασε χωρίς να προβεί σε κάποιο σχόλιο.\nΠαραίτηση Χρυσόγονου ζητά εμμέσως η «Αυγή»\nΠΟΛΙΤΙΚΗ - 5 months ago\nΈντονο άρωμα Καραμανλή για πρόεδρος της Δημοκρατίας


Βίντεο: Boeing «χάνει» έναν από τους κινητήρες του εν πτήσει – Alldaynews.gr\nΤο αεροσκάφος είχε απογειωθεί από τη Βαρκελώνη όταν σημειώθηκε βλάβη στον αριστερό κινητήρα του\nΑγωνιώδες αποδείχθηκε το ταξίδι από τη Βαρκελώνη στο Εκατερινμπούργκ της Ρωσίας για δεκάδες ανθρώπων που επέβαιναν σε αεροσκάφος, το οποίο… «έχασε» τον αριστερό κινητήρα του εν πτήσει.\nΈνας τρομοκρατημένος επιβάτης του αεροσκάφους των ρωσικών αερογραμμών Transaero κατέγραψε με το κινητό τηλέφωνό του τη στιγμή που ο κινητήρας άρχισε να βγάζει φλόγες.\nΟ Αντρέι Καζάτσεφ ανήρτησε στη συνέχεια το βίντεο στο YouTube μεταφέροντας με αυτό τον τρόπο την αγωνία του την ώρα που το Boeing 767-200 «έχασε» τον κινητήρα του.\nΣύμφωνα με δημοσιεύματα το αεροσκάφος 70 λεπτά από την απογείωσή του επέστρεψε στο αεροδρόμιο τη Βαρκελώνης και οι επιβάτες επιβιβάστηκαν σε δεύτερο αεροσκάφος της εταιρίας ώστε να ταξιδέψουν στο Εκατερινμπούργκ της Ρωσίας που ήταν ο τελικός προορισμός.\nΟι επιβάτες δήλωσαν πως λίγη ώρα μετά την απογείωση του αεροπλάνου ακούστηκε ένας δυνατός θόρυβος και φλόγες άρχισαν να φαίνονται στην αριστερή πλευρά του αεροσκάφους, το οποίο άρχισε να τραντάζεται.\nΜάλιστα, το πλήρωμα για 30 δευτερόλεπτα, όπως αναφέρουν δημοσιεύματα, έσβησε τον κινητήρα, ενώ ο κυβερνήτης ανακοίνωσε πως θα επιστρέψει στη Βαρκελώνη εξαιτίας του προβλήματος που προέκυψε.


Τσίπρας: Θα φορέσω γραβάτα όταν λύσω το θέμα του χρέους - Volosday.gr - Το ενημερωτικό site της Μαγνησίας\n11 Σεπτεμβρίου 20160172\n“Ο κ. Μητσοτάκης ζήτησε εκλογές, αδιαφορώντας για τις επιπτώσεις που θα είχε κάτι τέτοιο για την ελληνική οικονομία και για τη χώρα. Πόνταρε στη λογική της παρένθεσης. Η διαπραγμάτευση έκλεισε, η παρένθεση ξεχείλωση και το αίτημα για εκλογές καταντάει γραφικό.\nΗ χώρα δεν έχει ανάγκη εκλογές, έχει ανάγκη απο σταθερότητα. Η εικόνα της Ελλάδας έχει αλλάξει πλήρως, αποτελεί όαση σταθερότητας σε μια αποσταθεροποιημένη περιοχή. Εμείς πηγαίνουμε στην κρίσιμη διαπραγμάτευση για το χρέος έχοντας στόχους και συμμάχους στην Ευρώπη. Η ανάπτυξη θα έρθει ούτως ή άλλως, μια οικονομία που έχει συμπιεστεί 7 χρόνια, θα έχει rebound. Θα θέλαμε σε αυτή την εθνική μάχη σύμμαχο τη ΝΔ, αλλά την έχουμε απέναντι”.\nΥπερασπίστηκε τον ΚαραμανλήΑν με ρωτάτε για τη ΝΔ, του τότε και του τώρα, έχει μεγάλη διαφορά. Η ΝΔ, του κ. Καραμανλή είχε στρατηγική το μεσαίο χώρο, αργότερα υιοθέτησε στελέχη όπως ο κ. Βορίδης και ο κ. Γεωργιάδης και αυτό προβληματίζει και τον συντηρητικό χώρο.\nΤι είπε για τη δήλωση Μητσοτάκη ότι θα τελειώσει με τα ΕξάρχειαΑφού δεν έχει σκοπό να εφαρμόσει το νόμο στο ραδιοτηλεοπτικό τοπίο, πρέπει κάπου να τον εφαρμόσει. Όμως ούτε εκεί εφήρμοσε το νόμο ο προκάτοχός του, γιατί το θέμα των Εξαρχείων δεν είναι τωρινό, είναι 15 χρόνια.\nΔιάσωση προσφύγων στην Κω -Συνελήφθησαν οι διακινητές\n“Καθάρισε” στην επανάληψη ο Ολυμπιακός Βόλου\n4 Ιουνίου 20180187\nΡέγκλινγκ: Αν δεν υπήρχε το πρώτο μισό του 2015, η ανάπτυξη στην Ελλάδα θα ήταν μεγαλύτερη\n7 Μαρτίου 20180162\nΡαχήλ: «Ανιστόρητο ανδρείκελο ο Τσίπρας»\n11 Μαρτίου 20160187


Απόστολος Ανδρεουλάκος επιστρέφει δριμύτερος στην πολιτική και στην στην Β' Αθήνας.\nΑρχική σελίδαΑΝΔΡΕΟΥΛΑΚΟΣΑπόστολος Ανδρεουλάκος επιστρέφει δριμύτερος στην πολιτική και στην στην Β' Αθήνας.\nΕπί πέντε χρόνια μετά την οικειοθελή του αποχώρηση από την πολιτική, πέρασε τις πύλες τις Συγγρού και ο τ. Υφυπουργός Εσωτερικών Απόστολος Ανδρεουλάκος.\nΣημαδιακή η παρουσία του, αν σκεφθεί κανείς πόσο χτυπήθηκε ο Απόστολος από τον τύπο και τα ΜΜΕ για τις καθαρές , λαϊκές δεξιές του θέσεις. Ποτέ δεν λύγισε και πάντα ήταν υπερήφανος γι αυτές και δεν έχανε.... ευκαιρία να αναφέρεται στην ιστορία της παράταξης και στον κορμό της που είναι η λαϊκή δεξιά.\nΑκόμη και το 2007 από τα Υπουργικά έδρανα έδωσε ένα μάθημα φιλολαϊκής προσέγγισης αναφερόμενος στην ιστορία και την νοικοκυροσύνη της δεξιάς παράταξης.\nΑξίζει όμως να θυμηθεί κανείς ότι, πιστός στον φιλολαϊκό χαρακτήρα της μεγάλης ιστορικής και δημοκρατικής παράταξης της οποίας συνέχεια είναι η Ν. Δημοκρατία, την δεκαετία του 1990 έστησε την γιγαντιαία νομική επιχείρηση και κατόρθωσε να γυρίσει πίσω σε ΔΕΗ ΕΥΔΑΠ κ.λ.π.8000 διωκόμενους από το ΠΑΣΟΚ απολυμένους Νεοδημοκράτες, και όλα αυτά αφιλοκερδώς.\nΙδιαίτερα σημαντικό υπήρξε και το έργο του ως Υφυπουργού Εσωτερικών.\nΕπί 4 περίπου έτη (2004 2007) αφιέρωσε την ζωή του στον εκσυγχρονισμό της δημόσιας διοίκησης και στην βελτίωση της ποιότητας των παρεχόμενων προς τον πολίτη υπηρεσιών. Η απλούστευση διαδικασιών, η αυτεπάγγελτη αναζήτηση δικαιολογητικών, η θεαματική αύξηση του αριθμού των ΚΕΠ και η εντατική ενίσχυση και επέκταση του θεσμού αυτού, καθώς και η συνεχής στήριξη της επιχειρηματικότητας είναι μερικά μόνο από τα έργα του δυναμικού αυτού πολιτικού που τίμησε την εμπιστοσύνη τόσο των πολιτών όσο και του τότε Πρωθυπουργού Κώστα Καραμανλή.\nΔυστυχώς, οι μετριότατοι πολιτικοί που τον διαδέχτηκαν μετά την αποχώρηση του το 2007, στην μέν καλύτερη περίπτωση, εκείνη του Χ. Ζώη επί Κυβερνήσεως Ν. Δημοκρατίας, δεν κατάφεραν να συνεχίσουν το πλούσιο αυτό έργο, στην δε χειρότερη, εκείνη των κ. κ. Ι. Ραγκούση και Ντ. Ρόβλια επί ΠΑΣΟΚ, το συρρίκνωσαν εγκληματικά ή το ανέστειλαν θρασύτατα.\nΝα τι μας θύμισε η παρουσία του Ανδρεουλάκου στην Συγγρού, τέτοιες δύσκολες στιγμές για τη Χώρα,\nΜακάρι η παρουσία του να μην είναι συμβολική αλλά ουσιαστική και να στρατευθεί πάλι στον αγώνα για να δώσει και πάλι τη μάχη όπως την έδινε σε όλες τις δύσκολες στιγμές που τον χρειάσθηκε η παράταξη.\nΑυτή την ώρα χρειαζόμαστε έντιμους, έμπειρους και προπαντός καθαρούς πολιτικούς.\nΑνώνυμος 23 Μαρτίου 2012 - 9:30 μ.μ.\nΑκομα δεν χορτασες ωρε ?\nΘα διορισεις και τα εγγονια σου στο Υπουργειο Οικονομικων ?\nΑνώνυμος 28 Μαρτίου 2012 - 7:34 μ.μ.\nΜακάρι όλοι στην βουλή να ήταν σαν και αυτόν...τότε θα μας χρειαζόντουσαν μόνο 50...Καλή επιτυχία να έχει γιατί το αξίζει!\nΑνώνυμος 20 Απριλίου 2012 - 12:34 μ.μ.\nο πιο έντιμος πολιτικός και καλός άνθρωπος


5 πράγματα που κάνουν οι γυναίκες με τέλεια επιδερμίδα μόλις ξυπνήσουν\nFashion & Beauty Ομορφιά 16.03.2017\nΗ καλή μέρα από το πρωί φαίνεται και η λαμπερή επιδερμίδα το ίδιο! Aν νομίζεις πως η θαμπάδα ή η ξηροδερμία στο πρόσωπό σου οφείλεται αποκλειστικά στην κακή σου τύχη κάνεις λάθος! Kαι η απόδειξη είναι τα κορίτσια με τέλεια επιδερμίδα. Το μυστικό τους; Η πρωινή τους beauty ρουτίνα. Ετσι παρακάτω θα δείς , 5 πράγματα που κάνουν όλες οι beauty guru και δεν πρέπει και εσύ να ξεχνάς να κάνεις μόλις ξυπνήσεις!\n1. Κάνουν απολέπιση\nΕίναι το πρώτο πράγμα που κάνουν για να «ξυπνήσουν» την επιδερμίδα τους. Απομακρύνουν τα νεκρά κύτταρα που συσσωρεύονται και λειτουργούν ως εμπόδιο μεταξύ του δέρματος και των προϊόντων περιποίησης της επιδερμίδας.\n2. Δεν ξεχνούν το αντηλιακό\nΤο αντηλιακό είναι must-have της ρουτίνας ομορφιάς τους όλες τις εποχές! Είτε πρόκειται για την αρχή της άνοιξης, είτε για τα μέσα του καλοκαιριού ή του χειμώνα, δεν ξεχνούν να απλώσουν το αντηλιακό τους κάθε πρωί. Μεταξύ των ολέθριων συνεπειών της βλαβερής ηλιακής ακτινοβολίας στο δέρμα, η πρόωρη γήρανση, η θαμπάδα και ο αυξημένος κίνδυνος ανάπτυξης καρκίνου του δέρματος. Αγαπημένη τους 2σε1 εναλλακτική; Το αντηλιακό με χρώμα που συνδυάζει προστασία από την UVA και UVB ακτινοβολία και κάλυψη!\nΜετά από 8 ώρες ύπνου (άρα 8 ώρες χωρίς αν πιείς νερό) η επδερμίδα έχει έντονη την ανάγκη να ενυδατωθεί και αυτό είναι κάτι που τα κορίτσια με τέλεια επιδερμίδα το ξέρουν καλά. Μέσα στα 5 πρώτα πράγματα που κάνουν, λοιπόν, κάθε μέρα είναι να πίνουν νερό προκειμένου να δώσουν το σωστό boost στην επιδερμίδα τους.\n4. Κάνουν μασάζ στο πρόσωπό τους\nΤο να ξυπνήσουν με πρησμένο πρόσωπο είναι κάτι που δεν μπορούν να αποφύγουν εύκολα ακόμη και τα κορίτσια με τέλεια επιδερμίδα! Το μυστικό τους γαι να δείχνουν πάντα αναζωογονημένες; Το μασάζ φυσικά! Χρησιμοποιώντας είτε μία συσκευή, είτε ένα απλό roller/ facial massager κάνοντας ανοδικές ήπιες κυκλικές κινήσεις μειώνουν το πρήξιμο. Για την περιοχή των ματιών κάνουν μασάζ απλώνοντας παράλληλα την κρέμα ματιών.\nΤο έχουμε πει πολλές φορές : Η διατροφή και η ποιότητα ζωής μας επηρεάζει την κατάσταση της επιδερμίδας μας. Η βρώμη που είναι πλούσια σε αντιοξειδωτικά και φυτικές ίνες, τα βατόμουρα, οι φράουλες που περιέχουν βιταμίνες C και E (η Βιταμίνη C βοηθά στην παραγωγή φυσικού κολλαγόνου ενώ η βιταμίνη Ε κρατά ενυδατωμένη και λεία την επιδερμίδα) αλλά και δυναμωτικά smoothies είναι μέσα στις πρωινές διατροφικές τους συνήθειες.\nbeauty tips πρωινή beauty ρουτίνα τέλεια επιδερμίδα


Φωτό: Πουλούσαν μωρά για 15.000 ευρώ! - BORO από την ΑΝΝΑ ΔΡΟΥΖΑ - boro.gr\nΑρχική / More / Τα νέα της ημέρας / Φωτό: Πουλούσαν μωρά για 15.000 ευρώ!\nΦωτό: Πουλούσαν μωρά για 15.000 ευρώ!\nΣυνελήφθησαν χθες, 10 Ιουνίου του 2013 απογευματινές ώρες στην περιοχή των Αμπελοκήπων από αστυνομικούς της εν λόγω Υπηρεσίας, πέντε αλλοδαποί ηλικίας 52, 51, 34 και 32 ετών (δύο άνδρες -τρεις γυναίκες ), ως μέλη του κυκλώματος, σε βάρος των οποίων σχηματίζεται δικογραφία για «Σύσταση Εγκληματικής Οργάνωσης» και «Μεσολάβηση σε παράνομη υιοθεσία κατ΄επάγγελμα και εκ κερδοσκοπία».\nΕιδικότερα, όπως προέκυψε από την αστυνομική έρευνα, οι συγκεκριμένοι αλλοδαποί είχαν συστήσει εγκληματική ομάδα με σκοπό τις κατ΄επάγγελμα αγοραπωλησίες βρεφών και την μεσολάβηση τους σε παράνομες υιοθεσίες.\nΣυγκεκριμένα, ο 52χρονος και η 51χρονη, οι οποίοι ήταν οι διευθύνοντες την ομάδα, εντόπιζαν τις κυοφορούσες γυναίκες και πρόβαιναν στις απαραίτητες διαπραγματεύσεις με τους υποψήφιους «αγοραστές» βρεφών. Τα υπόλοιπα τρία μέλη δρούσαν συνεπικουρικά, παρίσταντο στα ραντεβού και διευκόλυναν την ομάδα στην εγκληματική της δράση.\nΕπίσης, προέκυψε ότι τα μέλη του κυκλώματος αποκόμιζαν 15.000 ευρώ από την πώληση κάθε βρέφους ενώ οι φυσικές μητέρες αυτών εισέπρατταν το ποσό των 3.000 ευρώ.\nΧθες, αστυνομικοί της Διεύθυνσης Αλλοδαπών Θεσσαλονίκης, πραγματοποίησαν αιφνιδιαστική επιχείρηση κατά τη διάρκεια προκαθορισμένου ραντεβού στην περιοχή των Αμπελοκήπων, όπου αρχικά συνελήφθη η 51χρονη αλλοδαπή, η οποία έφερε μαζί της βρέφος αγόρι προς πώληση, το οποίο είχε γεννήσει 27χρονη ομοεθνής της.\nΣε έρευνα που ακολούθησε σε σπίτι όπου διέμενε η 51χρονη μαζί με τους υπόλοιπους δράστες στην περιοχή, εντοπίστηκαν και συνελήφθησαν και οι πέντε δράστες. Επίσης, στην ίδια οικία διέμενε και συνελήφθη η 27χρονη, μητέρα του υπό πώληση βρέφους, ηλικίας δύο εβδομάδων.\n• Έντεκα κινητά τηλέφωνα,\n• Δώδεκα κάρτες SIM και\n• Πληθώρα εγγράφων – ιατρικών εξετάσεων του βρέφους.\nΑπό την Υπηρεσία συνεχίζονται οι έρευνες για την πλήρη διαλεύκανση της υπόθεσης σχετικά με τη συμμετοχή και άλλων ατόμων στο εν λόγω κύκλωμα επίσης και για την εμπλοκή των ήδη συλληφθέντων και σε άλλες περιπτώσεις παράνομων υιοθεσιών.


Επιμορφωτικό Σεμινάριο με Φροντιστηριακή Κατεύθυνση στην Ειδική Αγωγή & Εκπαίδευση – Εταιρεία Ειδικής Παιδαγωγικής Ελλάδος\nPosted 18 Δεκεμβρίου 2010 Admin\nΣύλλογος Γονέων, Κηδεμόνων και Φίλων Αυτιστικών Ατόμων Ν. Λάρισας\nΚΕΚ ΠΥΞΙΔΑ – Κέντρο Ανάπτυξης Ανθρώπινων Πόρων\nκαι Επαγγελματικής Κατάρτισης\nΕπιμορφωτικό Σεμινάριο με Φροντιστηριακή Κατεύθυνση\nTo πρόγραμμα του Σεμιναρίου διαρκεί 140 ώρες. Ξεκινά Σαββάτο 8 Ιανουαρίου και αναμένεται να ολοκληρωθεί το Μάρτιο 2011. Θα διεξάγεται κάθε Σαββάτο και Κυριακή στην πόλη της Λάρισας και θα γίνει πρόβλεψη σχετικά με τις ώρες μετακίνησης.\nΣτόχος θα είναι η προετοιμασία υποψηφίων ΑΣΕΠ του Διαγωνισμού Δασκάλων Ειδικής Αγωγής & Εκπαίδευσης που αναμένεται να διεξαχθεί στα μέσα Μαρτίου 2011. Επίσης, δέχεται και εγγραφές υποψηφίων συμμετεχόντων που επιθυμούν να παρακολουθήσουν τις θεματικές με σκοπό την αναβάθμιση του επιπέδου εκπαίδευσης των μαθητών με ειδικές εκπαιδευτικές ανάγκες.\nΟι θεματικές καλύπτουν πλήρως και είναι συμβατές με το διαγωνισμό του ΑΣΕΠ τόσο σε θεωρία όσο και στη διδακτική μεθοδολογία. Ενδεικτικά αναφέρονται σε:\nΟι εισηγήσεις θα πραγματοποιηθούν από πεπειραμένους καθηγητές, εξειδικευμένους σε θέματα ειδικής αγωγής.\nΘα παραδοθεί βιβλίο και CD σε κάθε επιμορφούμενο σχετικά με συγκεκριμένη θεματική του διαγωνισμού, καθώς και αντίστοιχο εκπαιδευτικό υλικό για κάθε διδακτική ενότητά του.\nΠροβλέπεται η χορήγηση βεβαίωσης παρακολούθησης.\nΣύλλογος Γονέων, Κηδεμόνων και Φίλων Αυτιστικών Ατόμων Ν. Λάρισας.\nΚάθε εργάσιμη από 9.00πμ – 4.00μμ τηλ: 2410613112\nΚΕΚ ΠΥΞΙΔΑ – Κέντρο Ανάπτυξης Ανθρώπινων Πόρων και Επαγγελματικής Κατάρτισης.\nΚάθε εργάσιμη από 9.00πμ – 5.00μμ τηλ: 2104014249\n⟵Νευροψυχολογία της Αναπτυξιακής Δυσλεξίας\nΜαθε BRAILLE σπίτι σου!!⟶


Η ΑΕΚ παίρνει σπουδαίο «διπλό» με 0-1 κόντρα στον Άρη και εξασφαλίζει και μαθητικά την τρίτη θέση στην κανονική διάρκεια.\n85': Τρίτη αλλαγή για τον Άρη. Έξω ο Κόρχουτ, μέσα ο Ντιγκινί.\nΣηκώνεται ο γκολκίπερ της ΑΕΚ, συνέχεια στη ροή του ματς.\n84': Μικρή διακοπή. Έχει τραυματιστεί ο Μπάρκας από χτύπημα του Ντουρμισάι και δέχεται τις περιποιήσεις του ιατρικού τιμ.\n83': Κόρνερ για τον Άρη από τα αριστερά, απομακρύνει ο Αραούχο.\n82': Κίτρινη κάρτα στον Οικονόμου.\n79': Δεύτερη αλλαγή για τον Άρη. Μαντσίνι αντί Λάρσον.\n79': Σέντρα του Ρόουζ από τα δεξιά, πολύ κακή, απευθείας άουτ.\n78': Τρίτη αλλαγή για την ΑΕΚ. Βγαίνει ο Βέρντε, μπαίνει ο Οικονόμου. Το γυρίζει σε 3-5-2 ο Μάσιμο Καρέρα.\n77': Μακρινό σουτ του Κόρχουτ, πάνω από τα δοκάρια.\n75': Σέντρα του Κόρχουτ από τα αριστερά, ο Λάρσον παίρνει την κεφαλιά στο πρώτο δοκάρι, πολύ άουτ.\n71': Κόρνερ για τον Άρη από τα δεξιά, διώχνει με τις γροθιές ο Μπάρκας.\n70': Δεύτερη αλλαγή για την ΑΕΚ. Ο Μάνταλος αντικαθιστά τον Αλμπάνη.\n70': Μακρινό σουτ του Γκάμα, εντελώς άστοχο.\n68': Πιέζει ο Άρης, αμύνεται υποδειγματικά η ΑΕΚ.\n66': Εκτελεί με σέντρα ο Φετφατζίδης, απομακρύνει ο Αραούχο.\n66': Φάουλ για τον Άρη από τα δεξιά, σχεδόν πάνω στην πλάγια γραμμή.\n63': Οφσάιντ ο Βέρντε, ήταν εκτεθειμένος.\n58': Ευκαιρία για τον Άρη. Χαμηλό σουτ του Γκάμα λίγο δεξιά από το ημικύκλιο, απίθανη επέμβαση του Μπάρκα σε κόρνερ που περνά χωρίς αντίκρισμα.\n55': Οφσάιντ ο Βέρντε, σωστό.\n53': Πρώτη αλλαγή για την ΑΕΚ. Έξω ο Κλωναρίδης, μέσα ο Αραούχο.\n50': Εκτελεί απευθείας το φάουλ ο Ματίγια, κόβει στο πρώτο δοκάρι ο Κρίστιτσιτς.\n49': Φάουλ για τον Άρη από τα αριστερά, σαν κοντινό κόρνερ.\n47': Κάκιστο σουτ του Βέρντε έξω από την περιοχή και αριστερά, πολύ άουτ.\n46': Ο Λιβάγια κάνει το πλασέ μέσα από την περιοχή, με τον Κουέστα να διώχνει με το πόδι. Ως μη γενόμενη φάση, ήταν σε θέση οφσάιντ ο Κροάτης επιθετικός.\nΗ ΑΕΚ πηγαίνει στα αποδυτήρια προηγούμενη με 0-1 χάρις στο γκολ του Αλμπάνη στο 5'.\n45': Ευκαιρία για τον Άρη. Λάθος διώξιμο του Σβάρνα, ο Ντουρμισάι επωφελείται και σουτάρει από τη μικρή περιοχή αλλά αστοχεί απελπιστικά.\nΤίποτα λέει ο ρέφερι.\nΥπάρχει όντως μία μικρή επαφή. Ίσως όμως η μπάλα να έχει περάσει την τελική γραμμή πριν από το μαρκάρισμα. Δεν είναι διαφωτιστικό το ριπλέι της συνδρομητικής. Περιμένει και την ενημέρωση από το VAR ο Καραντώνης.\n40': Κίτρινη κάρτα στον Φετφατζίδη για διαμαρτυρία.\n40': Πέναλτι ζητά ο Φετφατζίδης για μαρκάρισμα του Κλωναρίδη.\n39': Κίτρινη κάρτα στον Σιμάνσκι.\n38': Πρώτη αλλαγή για τον Άρη, αναγκαστική. Έξω ο Ιντέγιε, που αποχωρεί κλαίγοντας, μέσα ο Ντουρμισάι.\n37': Στο χορτάρι ο Ιντέγιε με πρόβλημα στη μέση. Ζητάει αλλαγή...\n34': Ο Αλμπάνης κερδίζει τις κόντρες και σουτάρει από πλάγια θέση αριστερά μέσα στην περιοχή, άουτ.\n33': Συνεχίζεται το παιχνίδι μετά από ένα λεπτό.\n32': Έχει τραυματιστεί ο Νιγηριανός επιθετικός και δέχεται τις πρώτες βοήθειες.\n31': Κίτρινη κάρτα στον Βράνιες για άτσαλο μαρκάρισμα στον Ιντέγιε.\n30': Οφσάιντ ο Δεληζήσης, σωστή υπόδειξη.\n29': Κίτρινη κάρτα στον Σβάρνα.\n28': Το εκτελεί ο Βέρντε, κόντρα η μπάλα κοντράρει στα πόδια στον Βράνιες και καταλήγει στον Κουέστα.\n28': Κόρνερ για την ΑΕΚ από τα δεξιά.\n24': Αρκετά λάθη από τους ποδοσφαιριστές των δύο ομάδων.\n19': Κόρνερ για τον Άρη από τα δεξιά, σουτ του Κόρχουτ απέξω πάνω από τα δοκάρια.\nΟ Φετφατζίδης πέφτει μέσα στην περιοχή από μαρκάρισμα του Αλμπάνη, τίποτα λέει ο Καραντώνης. Δεν υπάρχει παράβαση...\n17': Μετά το γκολ της ΑΕΚ, οι γηπεδούχοι έχουν αναλάβει πρωτοβουλία.\n12': Ευκαιρία για τον Άρη. Εκτελείται πλασαριστά το κόρνερ, ο Γκάμα σεντράρει, κεφαλιά του Δεληζήση από κοντά, λίγο δίπλα από το αριστερό κάθετο δοκάρι του Μπάρκα η μπάλα.\n11': Κόρνερ για τον Άρη από τα αριστερά.\n10': Γύρισμα του Γκάμα από τα αριστερά, κόντρα στον Κλωναρίδη, μαζεύει εύκολα στη γωνιά του ο Μπάρκας.\n8': Μακρινό σουτ του Κρίστιτσιτς, εντελώς άστοχο.\n7': Εκτελείται με σέντρα στην περιοχή, κόβει ο Ρόουζ.\n7': Φάουλ σε καλή θέση για την ΑΕΚ, περίπου δέκα μέτρα έξω από την περιοχή και λίγο αριστερά.\nΕξαιρετική κάθετη πάσα του Κρίστιτσιτς στον Αλμπάνη που πλασάρει κάτω από τα πόδια τον Κουέστα γράφοντας το 0-1.\nΜε τις κλασικές κίτρινες εμφανίσεις οι παίκτες του Άρη, με τις μπλε εκείνοι της ΑΕΚ.\n2': Κόρνερ για την ΑΕΚ από τα δεξιά, δεν αποφέρει κάτι.\nΣτο παιχνίδι του πρώτου γύρου, ο «Δικέφαλος» είχε επικρατήσει με 2-1 στο ΟΑΚΑ.\nΗ Ένωση στην αντίπερα όχθη είναι τρίτη με 44 βαθμούς και προέρχεται από τη νίκη στο αθηναϊκό ντέρμπι με 1-0 επί του Παναθηναϊκού.\nΣτην πέμπτη θέση της κατάταξης με 33 βαθμούς βρίσκονται οι «κίτρινοι», που την προηγούμενη αγωνιστική ήρθαν ισόπαλοι 1-1 με τον Αστέρα Τρίπολης στο «Θεόδωρος Κολοκοτρωνης», ενώ μεσοβδόμαδα πέρασαν με 0-1 από την έδρα του Ατρόμητου και προκρίθηκαν στα ημιτελικά του Κυπέλλου Ελλάδας.\nΗ σέντρα στο «Κλεάνθης Βικελίδης» είναι προγραμματισμένη για τις 19:30.\nΦίλες και φίλοι του a-sports.gr, καλησπέρα σας! Μαζί θα παρακολουθήσουμε την εξέλιξη του αγώνα Άρης - ΑΕΚ για την 24η αγωνιστική της Σούπερ Λίγκας 1.\nΚουέστα, Ρόουζ, Δεληζήσης, Βέλεθ, Κόρχουτ, Ματίγια, Σάσα, Φετφατζίδης, Γκάμα, Λάρσον, Ιντέγιε\nΑναπ: Έμαν, Σόουζα, Ντιγκινί, Μαρτίνες, Σούντγκρεν, Ντουρμισάι, Μαντσίνι\nΜπάρκας, Μπακάκης, Βράνιες, Σβάρνας, Χουλτ, Κρίστιτσιτς, Σιμάνσκι, Κλωναρίδης, Αλμπάνης, Βέρντε, Λιβάγια\nΑναπ: Τσιντώτας, Οικονόμου, Παουλίνιο, Μάνταλος, Σαμπανάτζοβιτς, Γιακουμάκης, Αραούχο\nΡέφερι: Καραντώνης (Ημαθίας) Βοηθοί: Σίπκας (Σάμου), Καλαμπόκης (Αιτωλοακαρνανίας) VAR: Κουμπαράκης (Θράκης) AVAR: Φωτιάδης (Καστοριάς) 4ος: Κουτσιαύτης (Άρτας)


PC NEA: Ετοιμάζει Tablet η Amazon;\nΓια το αν αυτό το domain σχετίζεται με ένα Tablet ή όχι δεν είναι ακόμα σίγουρο. Πάντως φήμες για ένα Tablet από την Amazon υπάρχουν εδώ και πολύ καιρό.\nΦήμες οι οποίες εντάθηκαν προσφάτως μέσω μιας αγγελίας για θέσεις εργασίας της Amazon, στην οποία ζητούνται developers με εμπειρία στο Android. Πριν από λίγο καιρό η εταιρεία είχε προσλάβει τεχνικούς με εμπειρία στις οθόνες LCD.


Η ελληνική startup που βάζει τα έπιπλα στον χώρο σου… πριν τα αγοράσεις. Μέσω τεχνολογίας AR | It's Possible\nαρχικηΣΥΝΕΝΤΕΥΞΕΙΣΗ ελληνική startup που βάζει τα έπιπλα στον χώρο σου… πριν τα αγοράσεις. Μέσω τεχνολογίας AR\nΗ ελληνική startup που βάζει τα έπιπλα στον χώρο σου… πριν τα αγοράσεις. Μέσω τεχνολογίας AR\nΣε όλους μας έχει τύχει: Να αγοράσουμε ένα έπιπλο ή ένα άλλο αντικείμενο για το σπίτι, αλλά μόλις το τοποθετήσουμε στον χώρο να διαπιστώσουμε… ότι δεν ταιριάζει και πολύ. Μπορεί να είναι μεγαλύτερο ή μικρότερο από ότι χρειάζεται. ‘Η μπορεί να μην ταιριάζει με το υπόλοιπο περιβάλλον. Αυτό το πρόβλημα έρχεται να λύσει μια ελληνική startup. H Oqullar χρησιμοποιεί τεχνολογία Επαυξημένης Πραγματικότητας έτσι ώστε να μπορείς να «τοποθετήσεις» στον χώρο σου ένα αντικείμενο, πριν το αγοράσεις. Και να κάνεις τις δοκιμές σου.\nΟι ιδρύτριες του project, Μαρίσα Κατάκη και Ρεγγίνα Παρασκευά, μιλούν στο It’s Possible για το πως ξεκίνησε η επιχειρηματική προσπάθεια τους, τι ακριβώς κάνει αυτό που έχουν δημιουργήσει, ενώ απαντούν και στο που θα δούμε τεχνολογίες AR στο προσεχές μέλλον.\nΠρώτα από όλα, πως περάσατε όλο αυτό το διάστημα της καραντίνας και πως διαμορφώθηκε η επαγγελματική καθημερινότητα σας;\nΑπο την πρώτη στιγμή η ομάδα μας εργαζόταν 100% εξ αποστάσεως οπότε σε επίπεδο της μεταξύ μας συνεργασίας δεν υπήρξε κάποια επιρροή. Σίγουρα ήταν μια δύσκολη περίοδος που όμως μέσα από επιπλέον συναντήσεις και Digital δραστηριότητες, όπως πάντα μείναμε ενωμένοι και είδαμε αυτή την περίοδο σαν μια ευκαιρία. Ξεχειλίσαμε δημιουργικότητα, εξελίξαμε το προϊόν μας και προετοιμαστήκαμε για τα επόμενα μας βήματα σε αυτή τη νέα καθημερινότητα.\nΠως προέκυψε η ιδέα για το project σας και με τι ασχολούσασταν επαγγελματικά πριν;\nH ιδέα του Project μας ήταν αποτέλεσμα διαφορετικών προσπαθειών και ιδεών των τελευταίων δύο ετών. Ιδέες που μέσα από την συμμετοχή μας σε διαφορετικούς διαγωνισμούς, mentoring, networking events μας οδήγησαν μαζί με όλους τους ανθρώπους μας να φέρουμε μαζί την Oqullar στη μορφή που έχει σήμερα.\nΌλα τα μέλη της Oqullar είναι τελειόφοιτοι ή πτυχιούχοι φοιτητές του πλέον Ελληνικού Μεσογειακού Πανεπιστημίου Κρήτης με κάποιους τόσο στο παρελθόν όσο και σήμερα να εργάζονται σε διαφορετικές θέσεις σε εταιρείες πληροφορικής, ερευνητικά εργαστήρια και σε μεγάλες επιχειρήσεις λιανικής.\nΜε απλά λόγια, πως λειτουργεί το project σας;\nΗ Oqullar αναπτύσσει μια πλατφόρμα μέσα από την οποία επιχειρήσεις που διαθέτουν κάποιο ηλεκτρονικό κατάστημα, μπορούν να έρχονται σε επαφή με τους ανθρώπους μας ώστε να μετατρέψουμε τις στατικές 2D προϊοντικές φωτογραφίες τους σε διαδραστικές Web 3D & AR αγοραστικές εμπειρίες. Έπειτα, οι πελάτες τους θα μπορούν απευθείας από το εκάστοτε ηλεκτρονικό κατάστημα, να δουν τα προϊόντα που τους ενδιαφέρουν σε 3D & AR μορφή, να αλληλεπιδράσουν μαζί τους, να τα δουν στο χώρο τους και να καταλάβουν καλύτερα τα χαρακτηριστικά τους (διαστάσεις, χρώμα κλπ). Η πλατφόρμα μας δεν μένει μόνο εκει: περιλαμβάνει αυτοματοποιημένες διαδικασίες σχετικές με την ενσωμάτωση, διαχείριση και παρακολούθηση της αποδοτικότητας όλου του 3D & AR περιεχομένου που θα δημιουργείται ώστε να απλοποιείται ακόμη περισσότερο η διαδικασία για τις επιχειρήσεις που θα τη χρησιμοποιήσουν.\nΤεχνολογίες όπως αυτή της Επαυξημένης Πραγματικότητας βλέπουμε να μπαίνουν όλο και περισσότερο στη ζωή μας. Θεωρείτε ότι θα το δούμε αυτό ακόμα πιο έντονα στο μέλλον; Και σε ποιους τομείς\nΠράγματι. Οι τεχνολογίες της επαυξημένης πραγματικότητας έρχονται όλο και περισσότερο στην καθημερινή μας ζωή και θα συνεχίσουν να έρχονται ακόμη ταχύτερα όσο η τεχνολογία εξελίσσεται.\nΣύντομα θα δούμε να χρησιμοποιείται έντονα στην περίπτωση του eCommerce με έμφαση στο virtual shopping και όπως φαίνεται η ταχύτητα υιοθέτησης AR λύσεων αυξάνεται με ταχύτατους ρυθμούς σε τομείς όπως η ιατρική, η εκπαίδευση η τηλεργασία και ο τουρισμός.\nΜε βάση τα δεδομένα που έχετε δει ως τώρα, πόσο έτοιμη θεωρείτε ότι είναι η Ελληνική αγορά για να χρησιμοποιήσει ένα AR εργαλείο;\nΞεκινώντας λίγο γενικότερα για τις τεχνολογίες επαυξημένης πραγματικότητας: Στην Ελλάδα βρισκόμαστε στα πρώτα στάδια υιοθέτησης των τεχνολογιών και παρατηρείται χαμηλή ενημερότητα των επιχειρήσεων για το πως θα μπορούσαν να τις αξιοποιήσουν και να απορροφήσουν τα μέγιστα οφέλη. Κάτι πολύ διαφορετικό από την περίπτωση του εξωτερικού που ήδη μεγάλα brands όπως IKEA, Sephora, Converse έχουν αρχίσει με πολλούς τρόπους να τις αξιοποιούν. Για την περίπτωση τώρα της χρήσης ενός AR εργαλείου, εάν θέταμε αυτή τη ερώτηση σε pro COV-id περίοδο θα λέγαμε ότι ίσως η αγορά δεν ήταν έτοιμη. Οι νέες συνθήκες όμως έχουν αλλάξει το τοπίο. Στην περίπτωση του\neCommerce, η αξιοποίηση των δυνατοτήτων του ΑR shopping έχει αρχίσει να φαίνεται στην αγορά σαν μια πολύ καλή λύση για όλες τις αλλαγές και τους περιορισμούς που αυτή η νέα καθημερινότητα έχει επιφέρει. Φαίνεται Ελληνικές επιχειρήσεις να θέλουν να μάθουν παραπάνω πληροφορίες και τώρα να κάνουν τα πρώτα τους βήματα αναζητώντας τέτοιες λύσεις και κατ’ επέκταση εργαλεία όπως της Oqullar που θα τους επιτρέψουν να αξιοποιήσουν τις AR τεχνολογίες.\nΠοια πλάνα σας για το κοντινό μέλλον;\nΒλέπουμε ότι οι AR τεχνολογίες δεν είναι μια απλή τάση. Είναι τεχνολογίες του έρχονται να γίνουν αναπόσπαστο κομμάτι του σημερινού eCommerce επιτρέποντας μας πλέον να μιλάμε για 3D & AR eCommerce. Οι άνθρωποι μας το αναγνωρίζουν αυτό και θα συνεχίζουν να εστιάζουν στη ανάπτυξη εναλλακτικών ΑR τεχνολογιών που θα μπορούν να αξιοποιηθούν από ηλεκτρονικά καταστήματα που επιθυμούν να φέρουν τόσο τα προϊόντα όσο και το brand τους “στη ζωή”. Σύντομα θα δούμε στην πλατφόρμα της Oqullar επιπλέον δυνατότητες για τους τελικούς χρήστες μέσα από ακόμη πιο διαδραστικό περιεχόμενο αλλά και επιπλέον αυτοματοποιημένες δυνατότητες στην πλατφόρμα που θα δίνουν ακόμη περισσότερη αξία στα ηλεκτρονικά καταστήματα που θα τη χρησιμοποιούν.


Δραση στο Ωραιοκαστρο: Το "μαρξιστικό" υπόβαθρο της βλακείας\nΕκείνο που με ζοχαδιάζει στην πολιτική καθημερινότητα, δεν είναι που τα μέλη και οι χειροκροτητές τού ΣυΡιζΑ επιμένουν να αυτοπροσδιορίζονται ως αριστεροί. Αυτό μάλλον με κάνει να γελάω και έχει πάψει να με χαλάει εδώ και πολλά χρόνια. Εκείνο που πραγματικά με ζοχαδιάζει είναι που οι κάθε λογής γιαλαντζί αριστεροί πιστεύουν ότι οι -θεωρητικές και πρακτικές- παλινδρομήσεις τους έχουν μαρξιστικό υπόβαθρο και επιμένουν να επικαλούνται είτε τον παππού Κάρολο είτε τον θείο Βλαδίμηρο για να δικαιολογήσουν τις επιλογές τους. Σ' αυτές τις λίαν εκνευριστικές περιπτώσεις, η ευγενέστερη αντίδρασή μου προς τον ομιλούντα "αριστερό" είναι ένα απλό "μη λες βλακείες".\nΤι είναι βλακεία; Θεωρητικά, ο όρος αποδίδεται με την περίφραση "ανισορροπία νόησης", εξ ου και ο βλάκας λέγεται και ανισόρροπος. Με απλούστερο τρόπο, μπορούμε να ορίσουμε ως βλακεία την αδυναμία αντίληψης του σωστού. Σύνηθες χαρακτηριστικό των βλακών είναι η δευτεροβάθμια βλακεία, δηλαδή η τάση να χαρακτηρίζουν βλάκες εκείνους οι οποίοι πράττουν το σωστό, μόνο και μόνο επειδή η δική τους -αντικειμενικά εσφαλμένη- αντίληψη δεν συμφωνεί με τις επιλογές των άλλων. Βέβαια, σ' αυτό το σημείο θα μπορούσε κάποιος να αντιτείνει ότι συχνά το "σωστό" δεν είναι αυστηρά καθορισμένο, με συνέπεια να υπάρχουν περισσότερες από μία σωστές αντιλήψεις του ίδιου θέματος, ανάλογα με την γωνία θέασής του. Το πρόβλημα, λοιπόν, εστιάζεται στο πόσα "σωστά" υπάρχουν κάθε φορά ή πόσες γωνίες θέασης υπάρχουν κάθε φορά.\nΓια να μη πλατειάζουμε, αφού η σημερινή μας κουβέντα ξεκίνησε με τις βλακείες περί μαρξισμού, ας μείνουμε όσο γίνεται περισσότρο προσηλωμένοι σ' αυτόν. Έτσι, η συζήτηση θα διευκολυνθεί, μιας και στην μαρξιστική ανάλυση χωρούν μόνο δυο γωνίες θέασης: η μια από την πλευρά τού κεφαλαίου και η άλλη από την πλευρά τής εργασίας.\nΓια το κεφάλαιο, το σωστό είναι ένα και σ' αυτό συμφωνούν οι πάντες από καταβολής καπιταλισμού: η μεγιστοποίηση του κέρδους. Ούτε η κοινωνική ειρήνη, ούτε το ψωμί, η παιδεία και η ελευθερία, ούτε η δουλειά, ούτε η εξάλειψη της φτώχειας, ούτε η προστασία του περιβάλλοντος, ούτε η παγκόσμια ειρήνη, ούτε τα γράμματα και οι τέχνες, ούτε... ούτε... ούτε... Για το κεφάλαιο, σωστό είναι μόνο ό,τι οδηγεί στο αβγάτεμά του. Όχι θεωρητικά ή σε επίπεδο ευχολογίων και οραματισμών αλλά χειροπιαστά. Για τον καπιταλιστή, το κέρδος δεν είναι η "επουράνιος βασιλεία", ώστε σήμερα να υπομένει βασάνους και θυσίες προκειμένου αύριο να κερδίσει τον "φωτοστέφανον της δόξης". Το κέρδος πρέπει να είναι ανά πάσα στιγμή μετρήσιμο και επιτεύξιμο με την απλότητα που εκφράζει το παροιμιώδες "τρεις το λάδι, τρεις το ξίδι, έξι το λαδόξυδο".\nΓια το κεφάλαιο, το κέρδος είναι το μόνο ζητούμενο και ο μόνος λόγος ύπαρξής του. Αν το κεφάλαιο πάψει να παράγει κέρδος, παύει ταυτόχρονα να υφίσταται και ως κεφάλαιο. Με άλλα λόγια, για το κεφάλαιο είναι σωστό ό,τι παράγει κέρδος, διότι έτσι εξυπηρετείται η ύπαρξή του. Ως εκ τούτου, όλα τα άλλα είναι αμελητέα και ακατανόητα: ειρήνη, παιδεία, περιβάλλον, υγεία, πολιτισμός... Έπαψε ποτέ κανείς να ανασαίνει με την σκέψη ότι η αναπνοή του παραγει διοξείδιο του άνθρακα, το οποίο είναι επιβλαβές για το περιβάλλον; Όχι. Γιατί να κάνει κάτι τέτοιο το κεφάλαιο;\nΑπό την άλλη πλευρά υπάρχει η εργασία. Το πρόβλημα με την εργασία δεν είναι αυτό καθαυτό το περιεχόμενό της, μιας και αυτό παραμένει σταθερό, ανεξάρτητα αν το πολιτικό και κοινωνικό περιβάλλον είναι δουλοκτητικό, φεουδαρχικό, καπιταλιστικό ή κομμουνιστικό. Το πρόβλημα είναι ότι δεν είναι απρόσωπη, όπως το κεφάλαιο. Πίσω της υπάρχει απτός ο εργάτης, με σώμα και νου. Με σώμα που κουράζεται, πεινάει κι αρρωσταίνει και με νου που σκέφτεται, ανησυχεί, φοβάται, σκοτίζεται, νοιάζεται κι αγωνιά για χιλιάδες πράγματα. Έτσι, ενώ το κεφάλαιο δεν έχει πρόβλημα με την "σωστή" επιλογή (εφ' όσον ως τέτοια νοείται εκείνη που μεγιστοποιεί το κέρδος), η εργασία δυσκολεύεται να αποφασίσει καθώς πρέπει να συγκεράσει πολλά δεδομένα, συχνά διιστάμενα, προκειμένου να κάνει την σωστή επιλογή σε πραγματικά δύσκολα διλήμματα, όπως: "απεργός ή απεργοσπάστης;", "αποδοχή μείωσης μισθού για να μη κλείσει η επιχείρηση ή όχι;", "επίσχεση εργασίας ή συνέχισή της με την ελπίδα ότι κάποια στιγμή θα έρθει και η αμοιβή;" κλπ.\nΠέρα και πάνω από αυτά τα όντως δύσκολα διλήμματα, υπάρχει και κάτι που είναι αντικειμενικά σωστό για τον εργάτη: να χρησιμοποιεί την εργατική του δύναμη για λογαριασμό του και όχι για λογαριασμό τού κεφαλαίου. Με άλλα λόγια, Είναι καίριο γι' αυτόν να συνειδητοποιήσει ότι, όποιες κι αν είναι οι επί μέρους επιλογές του, αυτές δεν μπορεί να είναι σωστές εφ' όσον εξυπηρετούν εκείνο που θεωρεί σωστό το κεφάλαιο, δηλαδή το καπιταλιστικό κέρδος. Τότε και μόνο τότε θα καταλάβει ότι μέσα σε ένα καπιταλιστικό περιβάλλον είναι αδύνατο να χρησιμοποιήσει την δύναμή του για την δική του ανάπτυξη και προκοπή.\nΣυμπεράσματα; Κατά πρώτον, η αδυναμία κατανόησης της ορθότητας της τελευταίας αποστροφής, συνιστά βλακεία. Παράλληλα, η πεποίθηση ότι το κεφάλαιο έχει την ίδια αδυναμία, συνιστά δευτεροβάθμια βλακεία. Κατ' επέκταση, το παραμύθιασμα των εργαζομένων ότι η δική τους ανάπτυξη βρίσκεται σε ευθεία και ανάλογη σχέση με την κερδοφορία τού κεφαλαίου (δηλαδή, ότι αυτό που είναι σωστό για το κεφάλαιο, είναι σωστό και για την εργασία), συνιστά εξαπάτηση σε βαθμό εγκλήματος. Και οι εγκληματίες δεν έχουν κανένα δικαίωμα να προστρέχουν στον Μαρξ για να βρουν υπερασπιστή. Όπως και οι βλάκες, άλλωστε.\nΑναρτήθηκε από Cogito ergo sum\nΑναρτήθηκε από Δραση στο Ωραιοκαστρο στις 3:20:00 μ.μ.\nΤΕ ΠΙΕΡΙΑΣ ΤΟΥ ΚΚΕ Για το ιδιωτικό αιολικό πάρκο σ...\nΑνώτατο Δικαστήριο Ισραήλ: «Δικαίωμα» τα πραγματικ...\n100 ΧΡΟΝΙΑ ΑΠΟ ΤΗΝ ΙΔΡΥΣΗ ΤΗΣ ΓΣΕΕ Βασικοί σταθμοί...


Αρχική » Τελευταία άρθρα ειδήσεων » Αερογραμμές » Η Avianca Holdings αναζητά 1.2 δισεκατομμύρια δολάρια\nΑερογραμμές • Κολομβία Σημαντικά Νέα • Νέα • Μεταφορά • Διάφορα Νέα\nΗ Avianca Holdings είναι μια εταιρεία χαρτοφυλακίου αεροπορικών εταιρειών της Λατινικής Αμερικής που ιδρύθηκε τον Φεβρουάριο του 2010 με τη συγχώνευση δύο αεροπορικών εταιρειών, της Avianca από την Κολομβία και της TACA Airlines από το Ελ Σαλβαδόρ.\nΗ Avianca Holdings σκιαγράφησε σήμερα την προτεινόμενη χρηματοδότηση οφειλέτη-κατοχής (DIP), όπου στοχεύει να συγκεντρώσει περίπου 1.2 δισεκατομμύρια δολάρια σε νέο κεφάλαιο και να αυξήσει το μερίδιό της στο πρόγραμμα πιστότητας LifeMiles.\nΗ αεροπορική εταιρεία δήλωσε ότι είχε συνάψει υπό όρους συμφωνίες με διάφορα μέρη για την παροχή χρηματοδότησης για το σχέδιο, το οποίο θα απαιτήσει δύο δόσεις συνολικού ύψους 900 εκατομμυρίων δολαρίων και 316 εκατομμυρίων δολαρίων αντίστοιχα.\nΗ πρώτη δόση θα περιλάμβανε επίσης αύξηση 220 εκατομμυρίων δολαρίων σε υφιστάμενες δεσμεύσεις, καθώς και 168.5 εκατομμύρια δολάρια χρέους που εκδόθηκαν στην Advent, μέτοχος 30% της LifeMiles. Σε αντάλλαγμα για το μερίδιο του χρέους και επιπλέον 26.5 εκατομμύρια USD σε μετρητά, η Avianca Holdings σκοπεύει να αποκτήσει μερίδιο 19.9% από την Advent με την επιλογή να αγοράσει το υπόλοιπο 10.1% στο μέλλον. Η ομάδα ελέγχει ήδη το υπόλοιπο 70% των LifeMiles.\nΔιαβάστε ολόκληρο το άρθρο για την CH Aviation:


ασκαλντί = παραλίγο\nσυναντάται και ασκαντί\nΣυνώνυμα: (πιθανόν) και οσκελντί\nΕΠΙ ΤΩ ΣΩΣΜΩ”\nΤη ζήση από το θάνατο\nμια τρίχα τη χωρίζει\nμ’ αρά και που ’ναι άθρωπος\nαπού το ντουχιουντίζει.\nΔεν το ριφνά ποτέ κιανείς\nγια τη δική ντου ζήση\nκερί πως είναι και μπορεί\nσ’ ένα λεφτό να σβήσει.\nΕκειά που προπατεί κιανείς,\nκαλά του καθουμένου\nμπορεί και να τονέ ρεχτεί\nχρώμα τ’ αποθαμένου.\nΣτο χίντι χίντι βρέθηκα\nκαι στση ζωής το τέλος\nτ’ απάνω κόσμου ασκαλντί να πάψω να’μαι μέλος.\nΜε φίλους και συνάδελφους εσμίξαμε ομάδι\nμαζί να «πιούμ’ ένα κρασί»,φιλιάς καλό σημάδι.\nΕκειά που είχα θεϊκό «νέκταρ και αμβροσία».\nτα ζάλα μου σιμώσανε για την Αχερουσία.\nΚι ήπρεπε να’χω κι οβολό να δώσω του βαρκάρη\nμα ’γώ δεν είχα ένα ευρώ κι ήρχιξα το… παζάρι.\n«Ερμή,για γροίκα να σου πω,τα λόγια μου φρουκάσου\nμη βιάζεσαι να φύγομε,ανήμενε και στάσου.\nΓροίκα Ερμή,στη ζήση μας ήρθε μεγάλος ζόρες\nλογιώ λογιώ τροϊκανές πλακώσανε οι μπόρες.\nΠερικοπές του ΔουΝουΤου μας έχουνε τροζάνει\nκαι ούλες οι ολπίδες μας γενήκαν’ αϊράνι.\nΤροϊκανή παραγγελιά γροίκα είντα μας ξώνει\nστην τελευταία τρύπα τζη να σφίξομε τη ζώνη.\nΚαι να μην έχει η ζήση μας ονοστιμιάς αλάτσι\nκαι μόνο να πλερώνομε τσι φόρους,το χαράτσι.\nΚαι όλα,λέει,ετουτανά,είναι «για το καλό μας»\nα θέμε ,λέει, οι ΄Ελληνες να δούμε το σωσμό μας.\nΑνέ γενεί ετσά λοής, περίσσα είναι τα λόγια\nμ’αυτό θα ξεγλιστρήξουνε και πάλι τα «λαμόγια».\nΟι τίμιοι που μια ζωή είναι ετσά που πρέπει\nποτές δεν αποτάσσουνε ένα ευρώ στην τσέπη.\nΕτσά κι εγώ, εδά,Ερμή,δεν έχω να πλερώσω\nγι’ αυτό καθόλου δε ρωτώ το είντα και το πόσο.\nΆσε μ’ ακόμη μιαολιά στον Κόσμο τον Απάνω\nμπέλι και ξετελέψω τα στο νου μου όσα βάνω.\nΈχω αρμηνολοήματα στου νου μου τα σκαρβέλια\nθέλω ραέτι να γενούν στα νέικα κοπέλια.\nΔε θέλω ετσά μεσόκενες ν’ αφήσω τσι ευθύνες\nγια όλα τουτανά Ερμή άφησε τσι βιασύνες.»\nΚι απηλογάται μου ο Ερμής και λέει μου «για στάσου,\nεγώ δεν είχα σχέδιο φευγιού στην αφεδιά σου.\nΕγώ εβγήκα σήμερο συνηθισμένη τσάρκα\nεσύ γιάντα ερέχτηκες Αχερουσία βάρκα;»\nΓροίκα,λοιπόν,είντα ’παθα,Ερμή δε λέω ψόμα\nκαι παραλίγο η μούρη μου να φάει μαύρο χώμα.\nΔε θα πιστέψεις, σάικα, ανέ σου πω είντα φταίει\nκι όποιος τ’ ακούσει, ζάβαλε, θα πει «ετσά το λέει».\nΠοιος να πιστέψει μια μπουκιά από ψωμί καπάρο\nμ’ αμπώθει να’χω σήμερο ορτάκη μου το Χάρο.\nΠοιος να πιστέψει πως ψωμί απού ’ναι βλοημένο.\nεξέτρεξε για να με πουν οι αθρώποι ποθαμένο.\nΤο βλοημένο το ψωμί ήτανε η μπουκιά μου\nμα το παντέρμο «εμπέρδεσε» βαθιά στο τζάρουκά μου.\nΤο βλοημένο το ψωμί σέβομαι και αμνόω\nαλλά δεν είμαι και «ψωμάς»,αρά και πού το τρώω.\nΣήμερο είπα μια τζη μιας ψωμί να δικιμάσω\nκαι παραλίγο η ζήση μου να βάλει μαύρο ράσο.\nΠοτέ μου δε δικίμαζα κι είπα ψωμί να φάω\nποτέ μου δεν ελόγιαζα από ψωμί …να πάω.\nΑντίστροφα εμέτρησα τση ζήσης μου το χρόνο\nκι έλιγο,έλιγο καλά, ήταν το οξυγόνο.\nΕίπα πως εμπιτίσανε τση ζήσης μου οι χρόνοι\nγιατί δεν ελογάριασα το φίλο Πολυχρόνη.\nΟ Χρόνης «εμυρίστηκε» τον εδικό μου ζόρε\nκαι του φευγιού μου η μουσική να παίζει «λα ματζόρε».\nΤου Χρόνη η «αγκωσακιά» σωσμού αγκωσακιά ’ναι\nτου ζόρε τα αμπέρδουκλα εφύγανε και πάνε.\nΛιγόχρονη η ζήση μου δίχως τον Πολυχρόνη\nτη μάχη θα την έχανε σε …χωματένιο αλώνι.\nΗ καρδιά μου ευχαριστήριο διάζετ’ εδά στημόνι\nξόμπλια να φάνει και πλουμιά χιλιάδες για το Χρόνη.\nΤω συναδέλφω μου οι ευκές σωσμός και συντρομή μου\nκι ευχαριστήρια προυκιά είναι η πλερωμή μου.\nΠερικοπές όσες κι α’ρθούν δε θά’ρθει απραξία\nσε διάθεση,σε όρεξη και αισιοδοξία.


Interactive Novel Comeback - ΤΑ ΠΑΙΧΝΙΔΙΑ ΜΑΣ - GreekComics\nInteractive Novel Comeback\nΜετά από προτροπή στο φωναχτόκουτο που μου έδωσε και ιδέες και ενθουσιασμό, δοκιμάζω να ξαναξεκινήσω αυτό το παιχνίδι, με λίγο πολύ τους ίδιους κανόνες, και μια καινούρια πλοκή. Να δούμε πόσο μπορούμε να το κρατήσουμε ζωντανο!!!\nΚΑΝΟΝΕΣ (με πολλά ευχαριστώ για αυτούς τους original κανόνες από τον Argail!!!)\n-Προσπαθήστε να κρατάμε ένα καλό νόημα στην ιστορία - δηλαδή κάθε ποστ να προχωράει την περιπέτεια, αντί να το κάνει δύσκολο για τον επόμενο να συνεχίσει.\n-Να προσπαθείτε κάθε ποστ να είναι από 100-200 λέξεις (δηλαδή μια δυο παράγραφοι χοντρικά)\n- Μην αλλάζετε τον τρόπο συμπεριφοράς ενός χαρακτήρα εκτός εάν δικαιολογείται από τις συνθήκες\n- Μην αλλάζετε τον τόνο του κειμένου απότομα. Αν είναι δραματικό, σάτιρα ή κωμωδία θα πρέπει να έπαιται με φυσικό τρόπο και όχι σαν να αλλάξαμε ξαφνικά κανάλι, ώστε να κρατηθεί η υπόθεση ζωντανή!!\n-Αν κάποιος χαρακτήρας είναι σε θέση που μπορεί να σκοτωθεί, μην το κάνετε πριν να συμφωνήσουν οι πιο συχνοί παίχτες τουλάχιστον.\n- Αν ένα θέμα γίνει πολύ λεπτό ή επικίνδυνο, καλό είναι να μην περιγράφεται γραφικά αλλά έμμεσα.\nΕλπίζω να μην σας ζάλισα!\nΑν και η καταρρακτώδης βροχή είχε κοπάσει στο μικρό ψαροχώρι, η αντάρα δεν έφευγε. Η θάλασσα είχε ένα απωθητικό μολυβί χρώμα και ήταν νεκρικά ακίνητη, κάνοντας τα λιγοστά ισχνά καΐκια να νεύουν απειροελάχιστα, σαν φύλακες της Στυγός, που περιμένουν με βεβαιότητα την στιγμή που θα επιβιβαστείς...\n"Πρέπει να σταματήσεις να σκέφτεσαι έτσι," μουρμούρισε ο Μάρκος καθώς έσφιγγε το παλτό του σφιχτότερα γύρω του. "Και πρέπει να φύγεις πριν βρουν αυτό που αφήνεις πίσω σου."\nΛίγο περισσότερο φως στο απέραντο γκρι της ατμόσφαιρας ανακοίνωσε ότι η αυγή δεν αργούσε, και ο Μάρκος τάχυνε το βήμα του προς τον φαρδύ δρόμο που οδηγούσε στην εθνική. Οι ψαράδες θα πρέπει να ετοιμάζονταν να μπαρκάρουν για τα δίχτυα τους, και θα ψάχνανε τον φίλο τους. Και όταν τον έβρισκαν...\nΠοιός θα πίστευε ότι ο φόνος δεν είχε γίνει από αυτόν, αφού ο δολοφόνος εξαφανίστηκε, μπροστά στα ίδια του τα μάτια;\nEdited August 1, 2008 by TantzAerine\nΚαι όμως όλα είχαν ξεκινήσει τόσο ωραία. Είχε επιτέλους πείσει την Άννα να βγούνε μαζί για φαγητό, κάτι που προσπαθούσε για εβδομάδες.\nΠερίεργο άτομο η Άννα. Παρόλο που ήταν σίγουρα εντυπωσιακή γυναίκα, ήταν πάντα απόμακρη και κλεισμένη στον εαυτό της. Πήγαινε σχεδόν καθημερινά στη βιβλιοθήκη που εργάζεται ο Μάρκος και διάβαζε με τις ώρες βιβλία που αφορούσαν τον αποκρυφισμό και αρχαίες δοξασίες, πάντα με τα ακουστικά του iPod στα αυτιά.\n«Μα είναι δυνατόν στις μέρες μας να ασχολούνται ακόμα με αυτά τα παραμύθια?» σκεφτόταν ο Μάρκος κάθε φορά που την έβλεπε να χάνεται στα βιβλία και τις σημειώσεις της. Και όμως, με αυτά που είχε ζήσει τις τελευταίες μέρες είχε αρχίσει να πιστεύει ότι ίσως τελικά να μην είναι και τόσο παραμύθια.\nΚαι τρέχοντας τώρα προς το μεγάλο εθνικό δρόμο, δεν ήξερε από πού θα έπρεπε να φυλάγεται περισσότερο. Από την αστυνομία που θα τον ψάχνει ως δολοφόνο ή από εκείνο το «ον» που αφαίρεσε τη ζωή της Άννας και του άμοιρου ψαρά που έτυχε να βρίσκεται στο λάθος μέρος, τη λάθος στιγμή...\nΟ Μάρκος βγήκε στον αυτοκινητόδρομο, όχι πολύ μακριά από τον σταθμό των ΚΤΕΛ, αλλά δεν τόλμησε να ρισκάρει να προσπαθήσει να ανέβει σε λεωφορείο. Ο ήλιος είχε ανατείλει, η Άννα και ο μεγάλος του αδελφός- ο νεκρός μεγαλύτερος του αδελφός- πρέπει να είχαν ήδη ανακαλυφθεί.\nΕπιτέλους, δάκρυα έβρεξαν τα μάτια του νεαρού τα οποία καίγανε. Ήταν λάθος να τους σκεφτεί και τους δύο τώρα. Δεν μπορούσε να διαλυθεί τώρα, δεν μπορούσε να αναλογιστεί τι σήμαινε ο χαμός του αδελφού του, ο οποίος τον είχε μεγαλώσει από τότε που ο πατέρας τους χάθηκε με το καΐκι λόγω ενός καταραμένου, ξαφνικού μελτεμιού. Ούτε μπορούσε να καταλάβει τι γύρευε η Άννα με τον αδελφό του, αφού δεν μιλιόταν μεταξύ τους. "Αλαφροΐσκιωτη" την ανέβαζε εκείνος, "φαντασμένη ψαροκασέλα" τον κατέβαζε αυτή. Ο Μάρκος χαμογέλασε λίγο μέσα από τα δάκρυά του. Και τι δεν θα έδινε για να τους δει ξανα να μαλλώνουν στην αγορά!\n"Μάρκο; Τι σου συμβαίνει, παιδί μου;"\nΗ φωνή της Κυρα- Λένας που μάζευε ραδίκια στην άκρη της εθνικής, τον έκανε να αναπηδήσει με τρόμο. Με πιάσανε! σκέφτηκε πανικόβλητα.\n"Κάνεις σαν να είδες φάντασμα," γέλασε η γριά γυναίκα.\n"Πρέπει να φύγω," μουρμούρισε ο Μάρκος. Κίνησε για να φύγει, και να αρχίσει να τρέχει μόλις δεν τον έβλεπε πια η κυρα-Λένα. Πώς δεν ήξερε για το μακελειό που κείτοταν στο σπίτι του; Αυτή ήταν το ρόιτερ του χωριού.\n"Γιατί κλαις, αντράκι;"\nΟ Μάρκος χλώμιασε.\n"Αννα!;" ψέλλισε, τρεκλίζοντας λίγο προς τα πίσω. Πώς ήταν δυνατό;\nΈστρεψε το βλέμμα του να δει. Του φάνηκε όμως σαν μια αιωνιότητα. Η καρδιά του είχε σταματήσει και τα πόδια του είχαν παγώσει. Αυτή η φωνή...\n"Γιατί κλαις; Αν θέλεις να πεις σε κάποιον τον πόνο σου μπορείς να τον πεις σε μένα, εάν με βοηθήσεις να περάσω απέναντι."\nΉταν μια αιωνόβια μαυροφορεμένη κυρία που καθόνταν στην άκρη του δρόμου. Αλλά αυτά τα μάτια... Δύο λευκοί άβυσσοι που λαχταρούν να δουν το φως που έχουν χάσει εδώ και δεκαετίες. Δεν την είχε ξαναδεί εκεί τριγύρω. Δεν ήταν από το χωριό.\nΕίναι τυφλή, σκέφτηκε, οπότε δεν θα μπορεί να με περιγράψει εάν την ρωτήσουν οι Αρχές.\nΚαι έτσι την πήρε από το χέρι και την πέρασε στην άλλη άκρη.\n"Δεν είμαι σε ηλικία για ταξίδια γιόκα μου, σε ευχαριστώ πολύ."\n"Αυτή η βραχνάδα. Είχαν αλλιωθεί σε τέτοιο βαθμό οι αισθήσεις μου που μου θύμισε έντονα την Άννα;", σκέφτηκε.\n"Εξάλλου την επόμενη φορά που θα ζητήσω από κάποιον να με περάσει απέναντι θα είναι από τον βαρκάρη του Αχέροντα." Ένα πικρό χαμόγελο σχηματίστηκε στα χείλια και των δύο ενώ καθόντουσαν στο παγκάκι της στάσης του λεωφορείου. "Όμως προτού φύγεις πρέπει να μάθεις κάτι μικρέ μου. Έχεις φιλιά από την Αννούλα."\nΤα μάτια του κόντεψαν να βγουν από τις κόγχες τους. Η καρδιά του άρχισε να χτυπάει σαν τρελή.\n"Τι εννοείτε; Ποια Άννα;;;"\n"Ξέρεις ποια Άννα, Μάρκο"\n"Μα, από που και ως που ξέρειτε το όνομά μου;;;;"\n"Εγώ βλέπω με τα μάτια της ψυχής παιδί μου. Η κοπελιά σου ζει"\n"Πρέπει όμως να βιαστείς. Δεν έχεις πολύ χρόνο. Ακολούθησε τα σημάδια."\n"Τρέξε. Τρέξε μέσα από εκείνα τα χωράφια. Έρχονται Εκείνοι. Πρέπει να παραμείνεις ζωντανός για να μάθεις την αλήθεια."\nΔεν έβλεπε τίποτα όμως το ένστικτό του συμφωνούσε με τα λεγόμενα της αλλόκοτης γριούλας.\nΚαι άρχισε να τρέχει προς εκείνη την κατεύθυνση που του είχε δείξει. Με το που έφτασε σε μια θαμνώδη περιοχή ακούστηκαν δυνατές σειρήνες.\nΤα χωράφια ήταν άδεια- ο θερισμός ήταν κιόλας ανάμνηση, και το μόνο που έμενε σε αυτά μέχρι στιγμής, λίγο μετά την σπορά, ήταν σειρές επί σειρών τακτικών αυλακιών με τον σπόρο- δεν υπήρχε κανένα μέρος κάλυψης, τίποτα που να προστατέψει τον Μάρκο από Εκείνους, που δεν τους ήξερε, ή από τους άλλους, που τους ήξερε, και που τους θα τους άκουγε να έρχονται σε λίγο.\nΗ Άννα, ζωντανή; Πώς είναι δυνατό; Ποιά ήταν αυτή η γυναίκα που δεν ήταν από κανένα χωριό εδώ γύρω;\nΟι ερωτήσεις στροβιλίζονταν παραζαλισμένα στο μυαλό του καθώς διέσχιζε τα χωράφια, ανηφορίζοντας τους λόφους προς τα εκεί που υπήρχε ακόμη δάσος και όχι βοσκότοποι ή χωράφια όπως είχαν αρχίσει να διαμορφώνονται αδηφάγα τις τελευταίες δεκαετίες. Η ανάσα του έκαιγε στον λαιμό του, τα πόδια του διαμαρτύρονταν, ασυνήθιστα στην συνεχή και έντονη άσκηση αφού παιρνούσε όλο του τον χρόνο μελετώντας για να μπει στην Ιατρική και να ξεφύγει από την ψαρίλα που τον στοίχειωνε, αυτόν και την οικογένειά του.\nΔεν σταμάτησε να τρέχει, ακόμα και όταν σουβλιές άρχισαν να διαπερνούν τα πνευμόνια και τα σωθηκά του, στην οξεία απαίτηση του σώματός του να σταματήσει και να πάρει ανάσα. Και ήταν καλό που το έκανε, διότι μόλις έφτασε στους θάμνους, όπου μπορούσε έστω και λίγο να κρυφτεί, οι σειρήνες ακούστηκαν.\nΣτην αρχή νόμισε ότι ήταν περιπολικών, τις άκουγε από την εθνική που είχε εγκαταλείψει. Μα όχι. Ξαπλωμένος μπρούμυτα κάτω από τους θάμνους και τα πουρνάρια, προσπαθώντας να μην είναι το λαχάνιασμά του τόσο θορυβώδες, συνειδητοποίησε ότι δεν ήταν σειρήνες αστυνομίας, αλλά πυροσβεστικής. Τόλμησε να σηκώσει λίγο το κεφάλι για να δει και πρόλαβε να πιάσει την θολούρα μιας μονάδας που έτρεχε προς το χωριό του.\n"Για σένα είναι, και τον αδελφό σου. Το σπίτι σας είναι που καίγεται... και από εδώ και μπρος, για αυτήν την κοινωνία είσαι νεκρός, Μάρκο," ακούστηκε αυτή η φωνή από την άλλη μεριά των θάμνων, κοντά στις παρυφές του δάσους.\nΟ Μάρκος ρίγησε και κοίταξε, ξεχνώντας τον φόβο του να μην τον δουν και τελικά την αντίκρυσε. Ήταν μέσα στα αίματα, και φαινόταν να τρέμει από την κορφή ως τα νύχια, τυλιγμένη σε ένα αδιάβροχο και με βαθιές αμυχές στα χέρια της οι οποίες ακόμα έτρεχαν αίμα, αλλά ήταν σίγουρα εκείνη, από τα περίεργα μωβ και μαύρα μαλλιά, τα ανοιχτά μπλε μάτια έως το αλλόκοτο, μυστηριώδες ύφος.\n"Αννα; Πώς... τι... μα πες..." δεν μπόρεσε να αρθρώσει καμία ερώτηση από τις μύριες που συνθλίφτηκαν στα χείλη του, προσπαθώντας να βγουν όλες μαζι.\n"Θα σου εξηγήσω τα πάντα, μα όχι εδώ. Γρήγορα! Εκείνοι έρχονται, και η Λάχεσις δεν θα τους εμποδίζει για πολύ ακόμα!" είπε η Άννα και του άρπαξε το χέρι για να φύγουν.\nEdited August 3, 2008 by TantzAerine\nΣτο άγγιγμα ένοιωσε το χέρι του να καίγεται σα να πιάνει πάγο και το τράβηξε ξαφνιασμένος. Μια κοίταξε το χέρι, μια την Άννα.\n"δεν έχουμε χρόνο Μάρκο" του είπε και άρχισε να τον τραβάει από το μανίκι προς τους λόφους. Αυτός, άβουλος και ξαφνιασμένος την ακολούθησε ρίχνοντας ματιές στις φλόγες στο χωριό. Δηλαδή τώρα καιγόταν το πατρικό του? Πως? Γιατί? Και πως βρέθηκε η Άννα στο δρόμο του? Και γιατί είμαι νεκρός για την κοινωνία?\nΗ διαδρομή γινόταν ολοένα και πιο δύσκολη. Θάμνοι του τρύπαγαν τα χέρια και πέτρες του χτύπαγαν τα πόδια. Δύο φορές γλίστρησε και τη μια όπως έπιασε ένα βράχο για να κρατηθεί, ένοιωσε γλίτσα από αίμα. Κοντοστάθηκε για να το περιεργαστεί, αλλά η Άννα τον τράβηξε ξανά από το πέτο για να ανέβει.\nΜετά από μια ώρα ανέβασμα, με τα πόδια σχεδόν κομμένα, φτάσανε σε ένα παλιό καλύβι, δίπλα σε ένα πλάτανο και μια πηγή.\n"πιες νερό και πάρε μια ανάσα" του είπε ενώ μπήκε στο καλύβι κλείνοντας την πόρτα από πίσω.\nΠου ακριβώς είχανε φτάσει? Γιατί μπήκε στο καλύβι? Το ήξερε? Ασυναίσθητα έπλυνε τα χέρια του και έκατσε σε ένα λιθάρι κοιτάζοντας τον κάμπο που ξύπναγε. Έβγαλε από την τσέπη του έναν Old Holborn και χαρτάκια Rizzla ασημί και άρχισε να στρίβει ένα τσιγάρο. Προς στιγμή σκέφτηκε να έβαζε και λίγο σταφφ μέσα, αλλά το μετάνοιωσε. Δεν ήταν η ώρα για τέτοια.\nΚι αν η Άννα ήταν ζωντανή, μήπως ήταν κι ο αδερφός του? Μήπως μέσα στον πανικό του δεν είδε καλά, δεν κατάλαβε τι ακριβώς έγινε? Στο πολύ βάθος μπορούσε να δει τις φλόγες που θεριεύαν ακόμα περισσότερο και μοιάζαν να τυλίγουν το χωριό.\nΈνα θρόισμα από δίπλα του τον ξάφνιασε. Αναπήδησε και γυρνώντας είδε ένα σκυλί να περνάει, να γαβγίζει και να ξεκουμπίζεται. Γιατί αργεί η Άννα σκέφτηκε ενώ έσβηνε τα απομεινάρια του στριφτού με το πόδι. Τι έκανε μέσα στο καλύβι?\nΜια δεκαοχτούρα έκρωξε πάνω από τον πλάτανο.\nΑλλά κοιτάζοντας καλύτερα είδε ότι δεν ήταν δεκαοχτούρα, αλλά ο Πόε, το κοράκι-κατοικίδιο της Άννας. Όταν το είχε πρωτοδεί στο διαμέρισμά της, το είχε περάσει για μάινα, καθώς μπορούσε και μίλαγε! Αλλά η Άννα του εξήγησε ότι πρόκειται για ένα σπάνιο είδος κορακιού, το οποίο έχει την ικανότητα απλά να επαναλαμβάνει τις λέξεις και τους ήχους που ακούει. Και φυσικά όπως συμβαίνει στις περισσότερες περιπτώσεις, οι λέξεις που του άρεσε να επαναλαμβάνει ήταν κυρίως «καλολογικά στοιχεία».\n"Γρήγορα Μάρκο!" φώναξε ο Πόε. "Πάρε την Άννα και φύγετε γρήγορα, η Λάχεσις δεν μπορεί να τους κρατήσει άλλο!"\nΟ Μάρκος έμεινε σαστισμένος να κοιτάζει το κοράκι. "Μπορείς και μιλάς;"\n"Φυσικά και μπορώ! Τόσες φορές με έχεις ακούσει στο σπίτι της Άννας, τώρα σου φαίνεται παράξενο;"\n"Μα, νόμιζα ότι μπορούσες μόνο να επαναλαμβάνεις λέξεις, όπως οι παπαγάλοι. Και αφού μπορούσες να μιλάς, γιατί το μόνο που έκανες ήταν να με βρίζεις;"\n"Ναι... Η αλήθεια είναι ότι δεν μου ήσουν και πολύ συμπαθής... κρα! κρα!" είπε ο Πόε γελώντας. "Αλλά δε θα ανοίξουμε τώρα κουβέντα! Μπες γρήγορα στην καλύβα και πες στην Άννα για τη Λάχεσις! Εγώ πάω να ειδοποιήσω τους υπόλοιπους!" και με ένα φτερούγισμα απομακρύνθηκε πετώντας.\n"Κοράκια που μιλάνε, νεκροί που ανασταίνονται... Μα που έχω μπλέξει;" αναρωτήθηκε ο Μάρκος πλησιάζοντας την πόρτα της καλύβας.\nΦούντα! Δεν μπορεί! Κάποιο κάθαρμα μου 'βαλε και φούντα στον καπνό μου ενώ αγόραζα καφέ ή κάτι τέτοιο, σκέφτηκε ο Μάρκος καθώς άνοιγε την πόρτα της καλύβας. Και μάλλον είναι και η Άννα μέσα στην φάρσα. Και την επόμενη φορά θα της βάλω εκείνα τα μανιτάρια που τριπάρεις άσχημα για να μάθει να παίζει έτσι με τα μυαλά των άλλων!\nΉταν πράγματι θυμωμένος και έτοιμος να στολίσει την Άννα καλολογικά όπως ο Πόε έκανε κάθε φορά που συναντούσε το παλιόπουλο στο δωμάτιο της Άννας.\n"Για άκου 'δω," άρχισε με έντονη εριστική φωνή καθώς άνοιξε την πόρτα με ορμή. "Δεν θα μας δουλεύετε και του λόγου σας οι..."\nΌτι κι αν σκόπευε να πει, έσβησε πριν προλάβει να το προφέρει ενώ τα μάτια του άνοιξαν διάπλατα. Η Άννα ήταν γυμνή! Όχι τελείως, και με την πλάτη στραμμένη προς αυτόν, αλλά και πάλι αυτό που είδε τον σόκαρε:\nΒαθιές σκουροκόκκινες αμυχές υπήρχαν στην πλάτη της, σαν να την είχαν επανειλλημένως γρατσουνίσει γιγάντιοι λύκοι, και ένα έντονο μαύρο και μπλε συμμετρικό σχέδιο που ήταν τατουάζ εκεί φαινόταν να έχει διαταραχτεί από την εκτεταμένη πληγή. Η ίδια κρατούσε ένα κρεμαστό πάνω από τον ώμο της, το οποίο έλαμπε με μια απόκοσμη λάμψη.\n"Τι... τι είναι αυτά;" ψέλλισε και πάλι.\n"Γιατί δεν περίμενες έξω;" η φωνή της Άννας ήταν βραχνή, σαν να ακουγόταν από μια άλλη διάσταση. Οι αμυχες δεν έτρεχαν αίμα, αν και ο Μάρκος ήξερε ότι θα έπρεπε να αιμορραγούν ακατάσχετα.\n"Ο ...Π-Πόε μου είπε να... να σου πω για την Λάχεσις... που ..."\n"...που την πέρασες απέναντι; το ξέρω. Χαζόπουλο," μουρμούρισε η Άννα. "Μια που ήρθες, βοήθησε με. Οι πληγές μειώνουν τη δύναμή μου- αν δεν γιάνουν, δεν θα μπορέσω να σε πάρω από δω."\nΣαστισμένος ο Μάρκος επεξεργάστηκε το χώρο. Χαμηλοτάβανο, με 1 παράθυρο μπρος και 1 στον πίσω τοίχο. Μια άλλη πόρτα, μεταλλική???, οδηγούσε σε ένα διπλανό δωμάτιο. Αυτό θα αντιστοιχούσε στο άλλο παράθυρο που είχε προσέξει απ'έξω. Μια σιδερένια ξυλόσομπα με κάτι κούτσουρα δίπλα, ένα φαράσι, ένα μικρό τσεκούρι καρφωμένο στις σχισμές ενός ξύλου και ένα κατσαρόλι, μάλλον με νερό, να βράζει. 3 καρέκλες, ένα σπαστό ράντσο με μια βελέντζα πάνω και τα ρούχα της Άννας πεταμένα, ένα υφαντό στον τοίχο με ... κάτι βουκολικό έμοιαζε... και μια λάμπα πετρελαίου πάνω από την μεταλλική? πόρτα.\nΗ Άννα ήταν δίπλα σε ένα τραπέζι με ένα βαλιτσάκι ανοιχτό. Εκ πρώτης όψεως έμοιαζε με ένα τυπικό πρώτων βοηθειών, με γάζες, ιώδια, οινόπνευμα, σύριγγα με βεντούζα για αναρρόφηση δηλητηρίου, αλλά και μερικά ακόμα πράγματα που δεν θα τα περίμενες σε βαλιτσάκι πρώτων βοηθειών. Έσκισε λίγο βαμβάκι, το έβαψε με ιώδιο και ξεκίνησε να περιποιείται τις πληγές.\nΤο μάτι του έπεσε και σε κάτι βιβλία και ένα σπιράλ με σημειώσεις στο γραφικό χαρακτήρα της Άννας. "Historia Augusta", "De Civitate Dei", "Το αίνιγμα και το φως. Η βιο-τεχνία του Δημήτρη Λιαντίνη", "The Masks of God" (4 τόμοι...), "Τα χειρόγραφα της Νεκρής Θάλασσας", ένα "Advanced Engineering Mechanics" και μερικά ακόμα ακουμπισμένα στο πάτωμα και σε ένα χαμηλό τραπεζάκι δίπλα στο ράντσο.... Τι στο διάολο τα ήθελε αυτά η Άννα?\nΈνα αναπήδημα της Άννας τον έβγαλε από τις σκέψεις του.\n"Άννα, δεν νομίζεις ότι μου χρωστάς κάποιες εξηγήσεις για όλα αυτά;", πρόσθεσε ο Μάρκος με φανερή ανυπομονησία στη φωνή.\n"Μάρκο, είναι τόσα πολλά αυτά που δεν ξέρεις, αλλά τώρα δεν υπάρχει πολύς καιρός για να σου δώσω τις αναλυτικές εξηγήσεις που ζητάς.\nΠολλές από αυτές δεν τις ξέρω ακόμα ούτε εγώ. Θα σου πω μόνο ότι οι πρωταγωνιστές της ιστορίας, δηλαδή οι ομάδα που σκότωσε τον άτυχο ψαρά και προσπάθησε να σκοτώσει τον αδερφό σου\nέχουν δυνάμεις που ξεπερνούν τα όρια και τις αντοχές της ανθρώπινης φύσης. Είναι πλάσματα από ένα κόσμο αόρατο σε εσάς τους κοινούς θνητούς\nμε τα οποία ο αδερφός σου απεκατέστησε τελικά επαφή, μετά από βαθύτατες μελέτες του για μήνες μέσα στο καλύβι αυτό.\nΠροχώρησε πάρα πολύ μακριά στην 'ερευνά του, αλλά έκανε όμως το λάθος να αγνοήσει τους κινδύνους και τις επιπτώσεις αυτού του ανοίγματος του κουτιού της Πανδώρας.", είπε η Άννα.\nΕννοείς οτι ο αδερφός μου μπορεί να είναι ζωντανός; ψέλισε ο Μάρκος με ανάμικτα αισθήματα ανακούφισης, αγωνίας και τρόμου.\n"Πολύ πιθανόν αλλά κινδυνεύει άμεσα αφού βρίσκεται σίγουρα στα χέρια τους. Πρέπει να φύγουμε τώρα από δω για να βρούμε την Λάχεσις\nπου θα μας δώσει τις απαντήσεις που ζητάμε και οι δύο με σκοπό να σώσουμε την ζωή του αδερφού σου.", πρόσθεσε η Άννα ανοίγοντας την πόρτα για να φύγουμε.\n"Και εσύ από πιο κόσμο είσαι; Γιατί θα πρέπει να πιστέψω σε όλες αυτές τις αλλόκοτες ιστορίες που μου αραδιάζεις και να σε ακολουθήσω σε ένα ταξίδι στο άγνωστο;",είπε ο Μάρκος;\n"Για την ώρα πες πως είμαι ο φύλακας-άγγελός σου, όσο για το δεύτερο θα έχεις καταλάβει ήδη ότι ο κίνδυνος σε περιτριγυρίζει από παντού και χρειάζεσαι συμμάχους για να βγείς ζωντανός από αυτή την ιστορία", απάντησε η Άννα.\nΜην έχοντας άλλη επιλογή, ο Μάρκος την ακολούθησε προς το βουνό, ελπίζοντας να μάθει περισσότερα στη συνέχεια.\nEdited August 6, 2008 by ngramm\nΧαζεύοντας την πλάτη της Άννας καθώς η Άννα προχωρούσε αποφασιστικά, οι τελευταίες στιγμές στο καλυβάκι στροβιλίζονταν στο μυαλό του...\n"Τι λες, μωρέ; Ο αδελφός μου, μελετούσε; Αυτός θεωρούσε μελέτη την ανάγνωση της αθλητικής εφημερίδας- και τον κούραζε πνευματικά!" πέταξε ο Μάρκος καθώς η Αννα σηκωνόταν από το κρεβάτι. Το περίεργο τατουάζ φάνταζε έντονα τώρα στην πλάτη της, ενώ οι αμυχές είχαν υποχωρήσει. Πώς έγινε αυτό; Τι είδους Ιατρική μπορούσε να το καταφέρει;\nΠριν προλάβει να ρωτήσει, εκείνη χωρίς ίχνος συστολής ή ντροπής, διέσχισε το καλύβι γυμνή από την μέση και πάνω, για να πάει να πάρει από μια χιλιομπαλωμένη βαλίτσα ένα μαύρο μπλουζάκι. Ο Μάρκος δεν μπόρεσε να μην σκεφτεί ότι είχε πολύ ωραίο στήθος η Άννα... δάγκωσε το μέσα από τα χείλη του για να μην σκεφτεί και παρακάτω, με την δέουσα αποτυχία.\nΤα ωραία στήθη της εξαφανίστηκαν γρήγορα κάτω από το μπλουζάκι, και ο Μάρκος μόλις και μετά βίας άκουσε την απάντησή της:\n"Υπάρχουν πολλοί τρόποι να μελετήσει κανείς, αν και επειδή ο αδελφός σου ήταν πολύ της εμπειρικής μάθησης, την πάτησε τόσο περίτρανα. Δεν άκουγε βλέπεις, συμβουλές από το στόμα γυναικών."\n"Και αν είναι ζωντανός, πού είναι; Και γιατί εγώ τον είδα να πεθαίνει; και είδα και σένα να πεθαίνεις, στο σαλόνι του σπιτιού μας, με εκείνο το... το δαιμονικό πράγμα γύρω σας; Και... και γιατί όταν εγώ μπήκα στο δωμάτιο, αυτό έφυγε και δεν μου επιτέθηκε;"\n"Ήρεμα," είπε η Άννα καθώς, βγαίνοντας από το καλύβι, τραβούσε τον Μάρκο προς τον προορισμό που είχε στο μυαλό της. "Δεν είναι όλα όπως τα φαντάζεσαι, και υπάρχουν περισσότεροι θάνατοι από αυτόν του σώματος."\nΟ Μάρκος αναστέναξε, και επιτέλους έσπασε την βαριά σιωπή καθώς περπατούσαν.\n"Άρα είναι νεκρός," ο Μαρκος μουρμούρισε.\n"Είναι με την Λάχεσι," είπε η Άννα. "Ήταν πάρα πολύ βιαστικός, θέλησε να γίνει κάτι που δεν ήξερε καλά τι ήταν."\n"Τι δηλαδή;" ρώτησε ο Μάρκος, σκουντουφλώντας σχεδόν καθώς κατευθυνόταν προς την άλλη μεριά του δάσους.\n"Φύλακας, ήθελε να γίνει. Για σένα... και για τον εαυτό του. Μάλλον για τον εαυτό του."\n"Φύλακας άγγελος;" δεν μπόρεσε να μην ειρωνευτεί ο Μάρκος.\n"Μπορείς να το πεις και έτσι," μουρμούρισε η Άννα.\n"Δηλαδή, σαν και σένα," είπε ο Μάρκος, και η Άννα δεν απάντησε. Μόνο έβγαλε πάλι το μυστηριώδες φυλαχτό.\n"Φτάσαμε σχεδόν. Ετοιμάσου, και μην μου αφήσεις το χέρι λεπτό, ότι κι αν δεις, αν αγαπάς την ζωή σου," τον προειδοποίησε, και σήκωσε το φυλαχτό ψηλά, πάνω από το κεφάλι της.\nEdited August 6, 2008 by TantzAerine\nΚαι ξεκίνησε μια μυστήρια ψαλμωδία\n“έως του αποστρέψαι ημάς εις γην γην, εξ ης εληφθήσαμεν, ότι γη ει και εν τόπω φωτεινώ, εν τόπω χλοερώ, εν τόπω αναψύξεως απελεύση, ένθα απέδρα οδύνη, λύπη, στεναγμός και μοίρα άναρχη"\nΑλυχτήσματα σκύλων αρχίσαν να ακουγόνται στο βάθος, τα δέντρα μοιάζαν να αρπάζουν φωτιά και άρχισε να νοιώθει τον αέρα να πυκνώνει, να γίνεται ένα δίχτυ και μια φωνή να αρχίζει να ψυθιρίζει μέσα σε όλους τους πόρους του.\n«και θα ξυπνήσεις. Και θα βάλεις ράδιο. Και θα πιείς έναν καφέ. Και θα ανάψεις ένα τσιγάρο. Και θα κάνεις μπάνιο. Και θα είναι 10 παρά. Και όπως θα βγαίνεις με την πετσέτα θα χτυπήσει το κινητό σου. Και θα είναι από το γραφείο. Και θα είναι η συνάδελφος. Και θα σου πει ένα «ο πατέρας σου, έλα γρήγορα». Και θα τρελλαθείς. Και θα πανικοβληθείς. Και θα φορέσεις ότι βρεις μπροστά σου όσο πιο γρήγορα γίνεται. Και θα φτάσεις τρέχοντας. Και θα την δεις απ’έξω να κλαίει. Και θα μπεις μέσα. Και θα τα δεις όλα σα να είναι κανονικά. Και θα προσέξεις δύο παπούτσια να εξέχουν από κάτω από το γραφείο του. Και θα κάνεις στα πλάγια. Και θα τον δεις ανάσκελα στο έδαφος. Και θα είναι μπλαβιασμένος. Και θα τρελλαθείς περισσότερο. Και θα έχεις δύο λίμνες για μάτια. Και στο στέρνο σου, στον οισοφάγο κάτι θα κλείσει. Και θα ρουφάς τον αέρα σα να μην υπάρχει, σα να έχεις βάλει τουρμπίνες για πνευμόνια. Και θα σου πούν ότι φωνάξαν τις πρώτες βοήθειες. Και θα είναι 14 του Σεπτέμβρη και τα φαρμακεία θα έχουν αργία. Και δεν θα μπορείς να πας εκεί να ζητήσεις άμεσα βοήθεια. Και θα σε αγκαλιάσουν οι γείτονες. Και οι λίμνες θα φουσκώνουν. Και θα περπατάς πάνω κάτω. Και θα κάνεις τσιγάρα. Και θα έρθει και η μάνα σου. Και θα έρθουν και οι φίλοι σου. Και θα είσαι σαν καράβι χωρίς πηδάλιο, χωρίς πανιά. Και ούτε στιγμή εσύ ο έξυπνος, εσύ ο εγωιστής, εσύ που τόσα έκανες, που τόσα πέτυχες, που τέτοια γνώμη έχεις για τον εαυτό σου, δεν θα σκεφτείς ότι δίπλα είναι το ΙΚΑ, τράβα ζήτα βοήθεια ρε μαλάκα. Και αυτό θα το έχεις πάντα μέσα σου. Και το χείλος σου θα τρέμει. Και τα μάτια σου θα τρέμουν και θα καίνε. Και θα θυμάσαι πως το προηγούμενο βράδυ όταν έφευγες, σου έγνευσε καληνύχτα χαμογελώντας. Και αυτό το χαμόγελο θα το πληρώνεις με δάκρυα για να το ξαναδείς. Και θα έρθουν οι πρώτες βοήθειες στις 11 και. Και θα σου πούνε ότι ο κόσμος αυτός δεν είναι μαγικός, θαύματα δεν συμβαίνουν και αυτό που είδες, αυτό ήταν. Και η αστυνομία θα βάλει ταινία στο γραφείο. Και δεν θα σε αφήσουν να μείνεις μαζί του για μια τελευταία φορά. Και θα σου τον πάρουν για νεκροψία. Και θα έχει μια υπέροχη Αττική λιακάδα. Και εσύ θα κατεβάζεις τον αέρα με τα γαλόνια. Και θα μάθεις για τα καλά πως ότι λείπει, λείπει»\n«Μάρκο. Μάρκο! Σύνελθε» τον συνέφερε η φωνή της Άννας.\nΟ Μάρκος άνοιξε τα μάτια για να δει από πάνω του σκυμμένη την Άννα με τα μαλλιά της να τον χαϊδεύουν. Ανασηκώθηκε και πάσχισε να πάρει μια ανάσα.\n«Τι ήταν αυτό? Κάτι μου ψιθύριζε. Προς στιγμή ήταν σα να ζούσα κάτι άλλο»\n«Το αδράχτι έχει ξετυλιχθεί. Όποιος δεν είναι μυημένος και ταξιδεύει ψυχοχωρικά, κινδυνεύει να πιαστεί από τους μίτους της μοίρας κάποιου άλλου και να του σκιστεί το εγώ, η ψυχή, τα πάντα. Και όχι απλά σε ένα κομμάτι. Aλλιώς το εκείνο, αλλιώς το εγώ, αλλιώς το υπερεγώ, αλλιώς το υποσυνείδητο. Αν δεν κράταγες το χέρι μου κακομοίρη, μια σταθερά, τώρα θα ήσουν για το Δρομοκαϊτειο»\nΟ Μάρκος κοίταξε τριγύρω και διαπίστωσε ότι ήντουσαν πλέον στην Ομόνοια, στον χώρο όπου βγάζουν τα εισιτήρια.\n"Μα; Τι έγινε; Πως βρεθήκαμε εδώ;" ψέλλισε ο Μάρκος.\n"Δεν έχουμε χρόνο για χάσιμο", του απάντησε η Άννα. "Αν θέλεις να σώσουμε τον αδερφό σου, πρέπει να βρούμε το ξόρκι που είναι γραμμένο στο Ξιμόκ, ένα από τα σπανιότερα βιβλία που ψάχνουν όλοι όσοι ασχολούνται με τους Αρχαίους Φύλακες".\n"Και που θα το βρούμε αυτό το βιβλίο;" αναρωτήθηκε ο Μάρκος.\n"Υπάρχουν φήμες ότι το έχει στο πατάρι του ένας παλαιοβιβλιοπώλης στο Μοναστηράκι, φυλαγμένο κάτω από μια στοίβα Ζωδιακών Λίθων. Για αυτό άσε τις κουβέντες και πήγαινε να βγάλεις εισιτήρια για τον Ηλεκτρικό, πριν να είναι αργά."\nΠεριμένοντας στις αποβάθρες του Ηλεκτρικού τον επόμενο συρμό, ο Μάρκος είχε την εντύπωση ότι όλα τα βλέμματα ήταν στραμμένα πάνω τους. Αλλά δεν ήξερε αν αυτό οφειλόταν στην δική του ταλαιπωρημένη εμφάνιση ή στην εντυπωσιακή Άννα. Πιθανότατα να ήταν συνδυασμός και των δύο.\nΦτάνοντας στο Σταθμό Μοναστηρακίου και βγαίνοντας στην επιφάνεια, ένα σύννεφο σκόνης τους σκέπασε από τα έργα που γίνονταν στην πλατεία.\n"Να πάρει!" φώναξε η Άννα. "Χάλια έγινα! Και μόλις το είχα φορέσει αυτό το μπλουζάκι."\n"Γυναίκες..." σκέφτηκε ο Μάρκος. "Εδώ ο κόσμος χάνεται και αυτή ανησυχεί για ένα σκονισμένο μπλουζάκι..."\nΑφού στριμώχτηκαν με τους τουρίστες κατεβαίνοντας την Ηφαίστου και περνώντας από τις τσίκνες των σουβλατζίδικων, έφτασαν στην περιοχή με τα παλαιοβιβλιοπωλεία.\n"Να, εκεί στη γωνία είναι το μαγαζί που θα πάμε" είπε η Άννα. Αλλά πριν προλάβει να τελειώσει την φράση της, ένα μηχανάκι παραλίγο να τους πατήσει. Οδηγούσε ένας σαρανταπεντάρης, ενώ η μηχανή του ήταν γεμάτη κούτες και σακούλες με παλιά περιοδικά.\n"Χίλια συγνώμη!", τους είπε. "Ξέρετε βιάζομαι να πάω να μοιράσω τα περιοδικά σε κάτι κατεστραμμένους, οι οποίοι αρέσκονται στο να διαβάζουν, να ακουμπούν, ακόμα και να μυρίζουν το κιτρινισμένο χαρτί από παλιά περιοδικά. Αλλά για να με συγχωρήσετε για την ταραχή που σας έφερα, όποτε θέλετε ελάτε να σας κεράσουμε μπύρα και κρέπες".\n"Άσε μας ρε άνθρωπέ μου! Έχουμε τα προβλήματά μας, οι τρελοί του Μοναστηρακίου μας έλειπαν!", είπε η Άννα και απομακρύνθηκαν γρήγορα.\nΦτάνοντας στο μαγαζί, ένα ρίγος διαπέρασε τον Μάρκο. Σίγουρα δεν ήταν σαν τα άλλα παλαιοβιβλιοπωλεία που ήξερε.\nΚατ'αρχάς, η ιδιοκτήττρια- αν αυτό ήταν- τον κοίταξε με μισό μάτι, λες και της είχε κάψει όλη την σειρά του Πάπυρου Λαρούς ή κάτι τέτοιο. Η Άννα την αγριοκοίταξε και αυτή.\n"Κόφ΄το Κότα," της είπε κοφτά. "Το παιδί είναι καινούριο και δεν καταλαβαίνει τι του λες."\n"Καλά," μούγκρισε η γυναίκα. Ο Μάρκος απόμεινε να την κοιτάζει- όχι γιατί ήταν ωραία. Ήταν ένα θεόρατο θωρηκτό με γροθιές που έμοιαζαν με μικρα σφυριά. Φαινόταν πραγματικά τρομακτική, με τα μαύρα της μαλλιά κοτσίδες να ξεκουράζονται στους ώμους της και ένα τατουάζ στρογγυλό φαινόταν στην μια μεριά του παχιού λαιμού της, αλλά πολύ πιο μικρό από αυτό που η Άννα έκρυβε κάτω από το - τώρα σκονισμένο- μπλουζάκι της.\n"Κότα; Κοίτα μην μας ενοχλήσει κανείς," της είπε η Άννα καθώς έσμπρωχνε τον Μάρκο πιο βαθιά μέσα στο βιβλιοπωλείο, το οποίο ήταν γεμάτο από ράφια ξέχειλα με ξεπουπουλιασμένα βιβλία και φυλλάδες με διάσπαρτα μπιχλιμπίδια τα οποία μάλλον κάποιοι τρελοί θα δίνανε λεφτά για να τα πάρουνε, αλλά σίγουρα όχι όποιος σεβόταν τον εαυτό του ή είχε επαφή με την σημερινή επιστήμη.\n"Πρόσεχε τι σκέφτεσαι όπως ακριβώς και ότι λες όταν είσαι στον ίδιο χώρο με την Κότα. Μπορεί να καταλάβει τις προθέσεις σου ή τις αντιπάθειές σου."\n"Δεν μου λες, πώς δέχεται να την βρίζεις; Και τι εννοείς; Διαβάζει την σκέψη μου;" ρώτησε ο Μάρκος.\n"Κότα είναι το όνομά της, Μάρκο. Είναι από την ανατολική ευρώπη. Και είναι ...μυημένη. Πες το έτσι."\n"Γιατί, πώς αλλιώς λέγεται;" ρώτησε ο Μάρκος, παρακολουθώντας την Άννα να μισο-σκαρφαλώνει σε μια βιβλιοθήκη για να φτάσει σε ένα ψηλότερο ράφι.\n"Μαγεία," ακούστηκε η φωνή της Άννας μισοπνιγμένη από την σκόνη. "Πιάσε."\nΟ Μάρκος έπιασε πιο πολύ από αντανακλαστικά το βαρύ τόμο που πετάχτηκε προς το μέρος του.\nΚαι με το που το έπιασε, δύναμη τον διαπέρασε, και όλα- όλα ξαφνικά φάνταζαν διαφορετικά στα μάτια του. Η Άννα...\n"...είσαι πανέμορφη," της ψυθήρισε, και δεν είχε λαγνεία η φωνή του, γιατί η φωτεινή, υπέροχη οπτασία που έβλεπε ήταν πολύ αγνή για να την αγαπήσει με τέτοιο τρόπο.\n"Τώρα είσαι έτοιμος να δεις, Μάρκο," χαμογέλασε η Άννα. "Τώρα μπορείς να δεις τον αδελφό σου, την Λάχεσι... και τον κίνδυνο."\nEdited August 7, 2008 by TantzAerine\nΔισεκαττομύρια ανύπαρκτες βελόνες σάρωσαν τα πνευμόνια του Μάρκου καθώς ανασήκωσε το βαρύ εξώφυλλο του τόμου που προσγειώθηκε στα χέρια του..Όμως..όμως..δεν ήταν δυσάρεστο αίσθημα..Είχε στον αμφιβληστροειδή του αποτυπωμένο το χαμόγελο της Άννας, τόσο φωτεινό, τόσο κατευναστικό, τόσο σίγουρο..τόσο όμορφο..και αυτό ήταν όλο που ήθελε πλεον να βλέπει..μονάχα..διαπιστώνοντας έκπληκτος (και αποδεχόμενος, ανήμπορος, όλες τις εκπλήξεις που διεκδικούσαν την προσοχή του) πως το οπτικό του πεδίο διαστρεβλωνόταν και όλες οι νόρμες που διέπουν την προοπτική κατέρρεαν βωβά, σαν πύργος από καουτσουκ.. στο βάθος μισοξεχώρισε την Κότα να ετοιμάζει καπνό για μια ξύλινη πίπα, την είδε να την ανάβει κοιτάζοντάς τον απαξιωτικά, βγάζοντας ένα βαριεστημένο ''πφφφ..'' Ποτέ πρωτύτερα δεν είχε αξιολογήσει τη δυνατότητα αποκέντρωσης του χωροχρόνου..Μύρισε καμμέμνο φαγητό..σαν ρύζι που ξεχύθηκε από λαχανόφυλλα και αμπελόφυλλα σε μια καταδικασμένη απόπειρα για ελευθερία και αυτό που αντίκρυσαν στην έξοδο να είναι καυτότατο λάδι αρραβωνιασμένο με πιπέρια και μπαχαρικά..\n"Θυμήσου τα! Θυμήσου αδερφέ!! Ο πατέρας μας είχε δίκιο για τις δυνάμεις της!! Δεν ήταν τυχαίο!! Υπάρχει και μάλιστα συνέχεια! Από την εποχή των Ρωμαίων!Δεν ήταν παραμύθια, δεν ήταν ψυχωτικός που έλεγες!!Δες! Δες!! Εδώ!!Θυμάσαι;!Όλα κλείνουν τέλεια! Βρες το Σινάτρα να στα πει!Γι'αυτό τον πήραν..''\nΚι όμως τώρα τρόμαξε! Ήταν η φωνή του αδερφού του που αγωνιούσε σαν μια κβαντομηχανική ανωμαλία μέσα από μια μπετονιέρα..Και ολάκερο το περίβλημμα που τον είχε ζυμώσει οδοντωτά άρχισε να σείεται. Μια κοριτσίστικη μορφή με μαύρο δέρμα και ροζ μάτια, ροζ μαλλιά και άσπρα χείλια έφτυσε πάνω του μια πισίνα χαλασμένες εξατμίσεις και καρμπυρατέρ..\nΈνα χέρι τον άρπαξε απ'το σβέρκο και..\n"Συμβαίνει πάλι!! Πρέπει να φύγουμε! Σφίξ'το πάνω σου και τρέχα!!''\nΞύπνησε από περιοδικά ταρακουνήματα αμαξοστοιχίας..ο δεξιός μοιρός του ήταν πεισματικά μουδιασμένος από το βάρος κάποιας Βίβλου..\n''Ά...Άννα........που είμαστε? που πάμε?...Νιώθω τόσο κουρασμένος...''\n''Είμαστε ασφαλείς τώρα..Έκανε σεισμό..Είναι δουλειά της Λάχεσις..Μην ανησυχείς, ξεκουράσου τώρα..ο αδερφός σου μας περιμένει στη στοά..Θα είμαστε ασφαλείς εκεί..''\nΠηγαίνοντας όμως προς την στοά ανακαλύπτουν ότι η έξοδος του μαγαζιού είχε κλείσει από συντρίμμια που ούτε η Κότα δεν μπορούσε να απομακρύνει εγκαίρως, όσο και να αγκομαχούσε.\n- Πρέπει να πάμε αμέσως. Η Λάχεσις ξέρει. Ο αδερφός μου κινδυνεύει, της είπε κοφτά.\nΤότε η Κότα πήρε την πίπα της και ένα φανό και τους έκανε νεύμα να την ακολουθήσουνε. Κάτω από εκεί που καθότανε είχε μια καλά κρυμμένη καταπακτή. Θα νόμιζε κανείς ότι επρόκειτο για κάποιο υπόγειο αποθηκευτικό χώρο, όμως η σκάλα στροβιλίζοταν χωρίς τελειωμό, δεν ήταν ένα απλό υπογειάκι.\nΦτάνοντας στο τέλος της σκάλας, μύριζε μούχλα και ακουγόντουσαν χαρακτηριστικοί ήχοι όχι τόσο συμπαθητικών αρθρόποδων. Η Κότα τότε άναψε τον φανό και αυτό που έβλεπε μπροστά του ο Μάρκος ήταν κάτι αδιανόητο:\nΚάτω από αυτό το παλαιοβιβλιοπωλείο υπήρχε θαμμένο ολόκληρο αρχαιοελληνικό ιερό! Με κίωνες, με ψηφιδωτά στους τοίχους, παρέμενε εκεί, ανέγγιχτο από τον χρόνο! Ποιος θα το φανταζόταν...\n- Δεν είμαι καλή μόνο στην συντήρηση παλιών βιβλίων από ό,τι βλέπετε, είπε με ένα ελαφρύ χαμόγελο η Κότα.\n- Εδώ ιδρύθηκε το τάγμα μας, η ιερή ομάδα μας, κατά κάποιον τρόπο, Μάρκο. Για την ακρίβεια, εδώ λατρεύοταν οι ιδρυτές της, γιατί δεν ήταν ακριβώς άνθρωποι όπως εσείς οι θνητοί το αντιλαμβάνεστε, του είπε η Άννα, ενώ περνούσαν δίπλα από ένα ανθρωπόμορφο άγαλμα, το οποίο όμως ήταν αλλόκοτα ανοιχτόχρωμο.\nΚοίτα να δεις τελικά που είχε δίκιο ο Γιαννόπουλος, είναι απίστευτο το τι θησαυρούς από το παρελθόν κρύβει το χώμα της πατρίδας μας...\nΕκείνη την στιγμή όμως, ακόμα μια σεισμική δόνηση, μεγαλύτερης εντάσεως αυτή την φορά, χτύπησε. Ήταν λες και το επίκεντρο βρισκόταν ακριβώς κάτω από το αρχαίο ιερό! Ένα σύννεφο σκόνης σκέπασε τα πάντα, ενώ ένιωσαν ξαφνικά όλοι να χάνουν το έδαφος μέσα απ'τα πόδια τους...\nΟ Μάρκος τα χρειάστηκε- όχι τόσο για το σεισμό, που και αυτός δεν ήταν απλή υπόθεση εδώ που ήταν χωμένοι στα έγκατα της γης, αλλά για το σύννεφο της σκόνης.\nΟύτε η Άννα ούτε η Κότα φαινόταν πουθενά, και κανένας ήχος δεν ακουγόταν με το που η δόνηση σταμάτησε ξαφνικά και επήλθε ησυχία. Ο Μάρκος ένιωθε μια κραυγή να σφίγγει τα σωθηκά του και να απειλεί να αποσπασθεί βίαια από τον λάρυγγα του, αλλά εκείνος έσφιξε τα δόντια του και δεν έβγαλε τσιμουδιά. Αν ήταν εντάξει να γίνει θόρυβος, τότε η Άννα θα του φώναζε, ή η Κότα. Αν είναι καλά...\nΟ Μάρκος κινήθηκε προσεχτικά, όσο πιο πολύ μπορούσε αθόρυβα μέσα στο σύννεφο αυτό της σκόνης που δεν έλεγε να καταλαγιάσει. Κάτι ήταν μέσα σε αυτή, το ένιωθε, τόσο έντονα όσο είχε ακούσει την φωνή του αδελφού του την τόσο απελπισμένη...\nΤώρα θα έβλεπε για πρώτη φορά το πλάσμα το οποίο την είχε προκαλέσει.\nΣτην αρχή ήταν μια σκια ενός ανθρώπου- μάλλον άντρας μέσης ηλικίας. Η σκιά που έπεφτε πάνω στην σκόνη ήταν σαν να είχε δική της ζωή, σαν να τον κοίταζε κι ας μην είχε μάτια. Όσο και να προσπαθούσε ο Μάρκος να κρυφτεί πίσω από κίονες ή τεράστια πήλινα αγγεία, ακόμα και πίσω από το περίεργο άγαλμα, η σκιά του μυστήριου άνδρα τον ακολουθούσε, τον πλησίαζε.\nΟ Μάρκος ίσιωσε τους ώμους και έσφιξε τις γροθιές. Δεν του άρεσε ποτέ να τρέχει και να φοβάται, και τις τελευταίες ώρες παραείχε αφήσει τον εαυτό του να άγεται και να φέρεται ως δειλός. Αφού δεν υπήρχε άλλος τρόπος διαφυγής, ο Μάρκος θα αντιμετώπιζε αυτόν που έριχνε αυτή την απόκοσμη σκιά, και μετά αν επιβίωνε...\n"Τι θέλεις λοιπόν;" φώναξε δυνατά και χάρηκε που η φωνή του ήταν σταθερή. "Εδώ είμαι, δεν σε φοβάμαι."\n"Κακώς, Μάρκο! Αν γνώριζες ποιος πραγματικά είμαι, δε θα μπορούσες καν να μιλήσεις από το φόβο σου. Αλλά μην ανησυχείς, δεν πρόκειται να σε πειράξω, εκτός αν χρειαστεί φυσικά. Αυτή που πραγματικά με ενδιαφέρει είναι η φιλεναδίτσα σου, η Άννα. Αλήθεια, που βρίσκεται; Δεν την βλέπω εδώ."\nΟ Μάρκος κοκάλωσε, ενώ διάφορες σκέψεις περνούσαν από το μυαλό του. Ποια ήταν αυτή η μορφή που ήξερε το όνομά του; Και που είχε εξαφανιστεί η Άννα; Τον είχε παρατήσει μόνο σε αυτό μέρος και είχε φύγει με την Κότα προκειμένου να σώσουν το τομάρι τους; Μήπως ήταν από την αρχή όλα ένα κόλπο και θα έχει την ίδια τύχη με τον αδερφό του; Καλά δεν καθόταν στο ψαροχώρι του; Τι τις ήθελε τις περιπέτειες με τη μυστηριώδη, αλλά συνάμα γοητευτικότατη, Άννα; Ευχόταν όλα αυτά να είναι απλά ένα κακό όνειρο και όταν ξυπνήσει να βρεθεί στο κρεβάτι του σπιτιού του.\n"Μάρκο!" ακούστηκε πάλι η φωνή του άντρα. "Σε ρώτησα κάτι και περιμένω μια απάντηση. Εκνευρίζομαι πολύ όταν με αγνοούν και πίστεψέ με δεν θες να με δεις νευριασμένο..."\n"Δεν...δεν ξέρω που είναι", απάντησε ο Μάρκος και αυτή τη φορά η φωνή του μόνο δυνατή και σταθερή δεν ήταν.\nΤότε ξαφνικά ένα νέο σύννεφο σκόνης σκέπασε τα πάντα και ένιωσε δυο χέρια να τον τραβάνε προς τα πίσω.\nΜε μια απότομη κίνηση, ξέφυγε από την λαβή των χεριών. Μέσα του, μια φωνή τσίριζε από πανικό γιατί πιθανώς είχε απεμπολίσει την μοναδική του δυνατότητα φυγής, αλλά η άλλη φωνή, αυτή που τσίριζε από θυμό και πόνο εξουσίαζε το είναι του, καλύπτοντας κάθε ίχνος του φόβου εκτός από το παγωμένο κόμπο μέσα στο στομάχι του που απειλούσε με ήπιο τόνο.\nΤο αίμα του όμως έβραζε με θυμό που του έδινε δύναμη και θάρρος.\nΜε μια απλή κίνηση σαν να έσπρωχνε το πλάι ενοχλητικά αλλά ασήματα ξέφτια από ιστούς αράχνης, ο Μάρκος είδε την σκόνη να παραμερίζει σαν κουρτίνα.Με... με υπακούει! Η σκόνη έκανε αυτό που θέλω!\n"Δεν ξέρω πού είναι, αλλά και να ήξερα, δεν απαντάω σε καθίκια σαν και σένα," πέταξε θυμωμένα στην μορφή που πισωπάτησε καθώς ο Μάρκος προχωρούσε ήρεμα, σχεδόν αυτοκρατορικά, μέσα από το νέφος της σκόνης που τον υπάκουε. Οι παλάμες του ήταν ζεστές, σχεδόν καυτές, και η καρδιά του πρέπει να πήγαινε με χίλιους χτύπους το λεπτό- στα αυτιά του χτυπούσε ο ήχος του σφυγμού της σαν προειδοποιήση πριν την έκρηξη. Δεν το φοβόταν όμως ο Μάρκος, το ήθελε, το επιζητούσε, ακόμα και εάν αυτό που θα εκραγόταν θα ήταν το στέρνο του- θα άξιζε τον κόπο για αυτή την αίσθηση ελέγχου, δύναμης, Ισχύος, που για πρώτη φορά γευόταν.\nΗ περίεργη μορφή ρέκαξε, και όπως η σκόνη έμοιαζε να υπακούει τον Μάρκο, οι σκιές μέσα στον σπηλαιώδη υπόγειο χώρο του ναού σάλεψαν, την πλησίασαν και την σκέπασαν σαν εφιαλτικοί μανδύες.\n"Πολύ εύκολα μιλάς, μικρε," είπε η μορφή. "Κάποιος θα πρέπει να σου μάθει τρόπους."\n"ΤΟ ίδιο θα μπορούσε να πει κανείς και για σένα," ανταπάντησε ο Μάρκος.\nΠριν να μπορέσει να τελειώσει τα λόγια του, η τρικυμία που έκανε το αίμα του να βράζει τον συνεπήρε και, χωρίς να ξέρει γιατί, χωρίς να ξέρει εάν καν θα επιβίωνε, επιτέθηκε στην σκιώδη μορφή.\nΤα χέρια του τα αισθάνθηκε σαν να καιγόταν μέχρι μέσα στο κόκκαλο καθώς έτρεχε ενώ η μορφή πισωπατούσε. Τα σήκωσε περιμένοντας να δει καρβουνιασμένη σάρκα, αλλά ήταν άψογα, με σπιροειδές φως να πάλλεται γύρω τους, περιμένοντας τον Μαρκο να το εξαπολύσει.\nΗ μορφή τσίριξε και έφυγε σαν μαύρο νερό. Η σκόνη επιτέλους έπεσε στο έδαφος και στην ησυχία που βασίλεψε, έτσι ξαφνικά, η εξάντληση κατέκλισε τον Μάρκο όπως λίγο πιο πριν η Ισχύς που τον οδήγησε να διώξει την οντότητα αυτή. Ταχυκαρδία και άσθμα, πράγματα που ποτέ δεν είχε- αλλά που ο αδελφός του κατά καιρούς έπρεπε να καταπολεμήσει- τον ανάγκασαν να γονατίσει.\n"Μάλιστα. Και φαντάζομαι ότι είσαι ιδιαίτερα περήφανος για τα κατορθώματά σου, ε;" άκουσε πίσω από τον κίονα την φωνή της Άννας.\n....και μετά σκοτάδι.......\n.....δεν ξέρω πόση ώρα πέρασε που ήμουν λιπόθυμος, ούτε τι ακριβώς έγινε από τότε που κάποιος, δεν ξέρω ποιος, έσπασε ένα αρχαίο αγγείο με σκληρότητα αντιστρόφως ανάλογη των χρόνων του, πάνω στο κεφάλι μου.\n"Ξύπνα. Ξύπνα Μάρκο. Ξύπνα και μύρισε τις στάχτες..."\n"Που... Που βρίσκομαι....;"\n"Μύρισε τις στάχτες του παλιού κόσμου γιατί πάνω σε αυτές θα χτίσουμε μαζί έναν καινούριο, χωρίς αδικίες..."\n"Τι είναι αυτά που λες, ποιος νομίζεις ότι είσ...;"\n"ΔΕ ΜΕ ΑΝΑΓΝΩΡΙΖΕΙΣ ΡΕ ΑΔΕΡΦΕ;"\n"ΟΧΙΙΙΙΙΙΙΙΙΙ!!!!!!!!!!!!!!! ΔΕΝ ΕΙΝΑΙ ΔΥΝΑΤΟΝ!!!!!!!!!!"\n"Έλα μαζί μου και θα κυβερνήσουμε τον κόσμο. Εξάλλου, είναι εύκολο να κατακτήσεις τον κόσμο όταν όλοι οι άλλοι σε θεωρούνε νεκρό"\n"Νίκο...εγώ...δεν...είσαι ζωντανός! Πώς είναι δυνατ..."\n"Και όμως είναι, Μάρκο..."\n"Άννα, κι εσύ εδώ;"\n"Έπρεπε να το είχες καταλάβει. Ήσουν ένα απλό πιόνι, ένας απλός στρατιώτης που εξετέλεσε τον σκοπό του. Τώρα όμως σου δίνουμε την ευκαιρία να προαχθείς σε αξιωματικό στο ατέρμονο παιχνίδι που παίζεται ανάμεσα στο καλό και το κακό. Ακολούθησέ μας."\nΚαι προτού προλάβει να αντιδράσει, η Άννα τον άρπαξε και τον φίλησε αισθησιακά στο στόμα. Η νύχτα έγινε μέρα και φωτιές ξεπηδούσαν από παντού. Αυτή η γυναίκα ήταν σκέτη κόλαση, κυριολεκτικά.\n"...έλα και δεν θα χάσεις..."\nΣιγά σιγά είχαν αρχίσει να συνέρχεται απο την προήγουμενη εξάντληση που είχε βιώσει τόσο έντονα.\nΣε αυτό βοήθησε και το καυτό, υγρό, όλο πάθος φιλί της Άννας, το οποίο όσο και αν κατέκλυζε με ερεθίσματα όλο τον εγκέφαλο του, παράλληλα είχε και μια αναζωγονητική αίσθηση.\nΜαζί με την ανάκτηση των δυνάμεων του, επανήλθε και η ενόραση που είχε αποκτήσει μόλις άγγιξε αυτό το βιβλίο.\nΚαι να σου ξαφνικά, συνειδητοποίησε ότι βρισκόταν σε ένα σταυροδρόμι. Ένιωθε σαν διαβάτης ο οποίος μόλις είχε περπατήσει μακρύ δρόμο, πρέπει να πάει κάπου αλλά δεν ξέρει ακριβώς το δρόμο. Ένας διαβάτης ο οποίος είχε σταματήσει για λίγο απο το αιώνιο κυνηγητό του κάθε διαβάτη με το δρόμο και ανανεωμένος πλέον ετοιμάζεται να συνεχίσει μη γνωρίζοντας ακριβώς την κατεύθυνση του.\nΤα λόγια της Άννας, αντήχισαν και πάλι στ' αυτιά του: "...έλα και δεν θα χάσεις..."\nΩς άλλος Ηρακλής, έπρεπε να διαλέξει. Στο δρόμο που υποσχόταν πολλά, τον περίμενε ο αδελφός του και η Άννα που για αυτή κάθε μόριο της σάρκας του είχε αρχίσει να πάλλεται. Στεκόταν εκεί, λουσμένη με ένα άσπιλο, αγνό, γλαυκό φως. Δίπλα της ο αδελφός του, το άτομο με το οποίο είχε μοιραστεί τη ζωή του και τους έδενε μια σπάνια αδελφική αγάπη.\nΗ άλλη κατεύθυνση ήταν έρημη και συνάμα έρημος. Ένα μονοπάτι που στριφογύριζε και χανόταν ανάμεσα σε αμμόλοφους. Προσπάθησε να συγκεντρωθεί για να πάρει μια απόφαση και πάλι ένιωσε μια θέρμη να τον ζώνει...κοιτώντας στο βάθος τα πλαίσια του χώρου και του χρόνου συστάλθηκαν και αντίκρυσε ένα τρομακτικό θέαμα.\nΤο μονοπάτι περνούσε μέσα απο την κόλαση, μια κόλαση πέρα απο οτιδήποτε είχε φανταστεί.\nΜας πως γίνεται αυτό αναρωτήθηκε και αμέσως προσπάθησε να στρέψει την προσοχή του στο τώρα και στον εαυτό του.\nΕξωτερικά ήταν ο ίδιος, χωρίς μια γρατσουνιά πάνω του παρά όσα συνέβησαν απο τη στιγμή που νόμισε ότι βίωσε το θάνατο των δύο προσώπων που έχουν σημασία για αυτόν. Εκεί ήταν και αυτό το παράξενο βιβλίο, το οποίο ήταν η αιτία για το "ξύπνημα".\nΈμοιαζε με κάποιο είδος Βίβλου, δερματόδετη με πραγματικό δέρμα, τριμμένη στις γωνίες, λεκιασμένη απο το πέρασμα του χρόνου και των χεριών που την άγγιξαν στο παρελθόν.\n"Μα τί είναι τελοσπάντων αυτό το Βιβλίο;" αναρωτήθηκε δυνατά.\nΗ Αννα χάιδεψε απαλά και λάγνα το μάγουλο του Μάρκου, πιέζοντας εξίσου απαλά το στήθος της στο δικό του, σαν ανομολόγητη υπόσχεση.\n"και τι σημασία έχει τι είναι το βιβλίο; Σου προσφέρουμε τα πιο τρελά σου όνειρα... απλώς, πρέπει να δεχτείς το χρίσμα, να δηλώσεις υποταγή... και όλα θα σου ανήκουν."\nΗ αίσθηση του δέρματός της τόσο κοντά, η αίσθηση ότι θα μπορούσε... ίσως θα μπορούσε να έχει ότι...\nΚούνησε το κεφάλι του και πισωπάτησε, τα φρύδια του σμίγοντας με το συναίσθημα της προδοσίας, της απογοήτευσης.\n"Συγνώμη. Νόμισα ότι είχα να κάνω με ανθρώπους- όχι με πόρνες." Είπε, τα λόγια του σκληρά όπως η φωνή του, αλλά η καρδιά του ελάφρυνε άμεσα και ήξερε ότι ήταν δευτερόλεπτα μόνο μακριά από την σωστή επιλογή.\nΗ Άννα φάνηκε έκπληκτη για ένα λεπτό πριν ο θυμός να στρεβλώσει το ωραία της και έντονα τονισμένα χαρακτηριστικά. Ο αδελφός του- αν πραγματικά ήταν αυτός πια- έβγαλε μια έξαλλη κραυγή.\n"Τι είπες ρε κ*****; Έτσι με ξεπληρώνεις; Αυτό είναι η αδελφική σου αγάπη;"\n"Αυτή είναι η εξυπνάδα σου; Όλα θα σου ανήκουν, αλλά θα δηλώσεις υποταγή; Πόσα σου ανήκουν τώρα που έχεις υποδουλωθεί, αδελφε; Μήπως απλώς είσαι και εσύ ένα άλλο απόκτημα;"\nΌσο φώναζε, ο Μάρκος πισωπατούσε προς το Βιβλίο. Ό,τι και να ήταν, δεν έπρεπε να μείνει στα χέρια αυτών των δύο. Και έπρεπε να βρει τρόπο να ξεφύγει, ώστε να καταλάβει πού είχε μπλέξει, και πώς- άν- θα ξέμπλεκε.\nΓύρισε την πλάτη στον αδελφό του και την Άννα, άρπαξε το Βιβλίο από χάμω και άρχισε να τρέχει σαν τρελός. Ήχοι σαν κεραυνοί άρχισαν να αντηχούν πίσω του μαζί με τις απειλές και τις βρισιές, και η γη ακόμα μια φορά άρχισε να τρέμει κάτω από τα πόδια του, αλλά εκείνος δεν σταμάτησε. Τρέξε, τρέξε, και ίσως σωθείς μια φωνή που μπορεί να μην ήταν και η δική του ψυθίριζε στο νου του, και νέα δύναμη του έδωσε νέα ταχύτητα, έτσι ώστε όλα γύρω του ήταν θολά- εκτός από τον δρόμο διαφυγής που έπρεπε να πάρει.\nΛοιπόν, επέλεξα. Τώρα να δούμε.


alexandriamou.gr - Η 1η Εθελοντική Αιμοδοσία στο Νεοχώρι...ξεχωριστή με αξιοσημείωτη διάθεση προσφοράς!(Φωτο-βίντεο)\nΗ 1η Εθελοντική Αιμοδοσία στο Νεοχώρι...ξεχωριστή με αξιοσημείωτη διάθεση προσφοράς!(Φωτο-βίντεο) Κύριο\nτης Τοπικής Κοινότητας Νεοχωρίου και του Προέδρου της κ. Γιαννόπουλου Δημήτρη καθώς και του Συλλόγου Εθελοντών Αιμοδοτών Νεοχωρίου ¨Η Ελπίδα¨ και της Προέδρου της κ. Μπεκιάρη Κυριακής\nγια εθελοντική αιμοδοσία την Κυριακή 21 Ιουνίου 2020 στο Κοινοτικό Κατάστημα του χωριού.\nΑπο το πρωί μεγάλη ήταν η προσέλευση του κόσμου και αξιοσημείωτη η διάθεση προσφοράς της νέας γενιάς αλλά και μιας ομάδας αυτοκινητιστών από την Αλεξάνδρεια που έδειξε με αυτό τον τρόπο την κοινωνική ευαισθησία της.\nΣτην Αιμοδοσία η μικροβιολόγος Παλαμούτη Μαρία και νοσηλεύτριες Αιμοδοσίας του Νοσοκομείου Βέροιας.\nΑξιοσημείωτες οι δράσεις για τα μικρά παιδιά μετά το πέρας της αιμοδοσίας και η προσφορά εδεσμάτων και μικρών δώρων στους εθελοντές αιμοδότες!\nΔείτε τις δηλώσεις του κ. Γιαννόπουλου, της κ. Μπεκιάρη και της κ. Παλαμούτη:\nΕξαιρετικά σημαντική η 3η Εθελοντική Αιμοδοσία στην Τ.Κ. Νησίου - Μεγάλες οι ελλείψεις σε αίμα στα νοσοκομεία μας\nΚΟΤ.ΗΜΑ στην Αλεξάνδρεια:SUPER Προσφορά! Δείτε τι μπορείτε να αγοράσετε μόνο με 2€!\nΑνθρώπινη αλυσίδα αγάπης και προσφοράς από τους Π.Σ. Βαρασού-Πλατέος, Φίλιππου-Κλειδίου, Alexandriamou.gr και Θεατρομπόμπιρων για τους πληγέντες της Καρδίτσας με τη συνδρομή του Ε.Ε.Σ!


Την χαρά για την ένωση των ζωών τους θέλησαν να μοιραστούν με τους συνανθρώπους τους που βρίσκονται σε ανάγκη ο Γιώργος Πάτης Φουντάς και η Μαρία Μίτσιου.\nΤο ζευγάρι που παντρεύτηκε πριν μερικές μέρες στη Θεσσαλονίκη θέλησε να μοιράσει αγάπη σε άπορους συνανθρώπους του που ζουν στον δρόμο και επικοινώνησε με την πρόεδρο και Ιδρύτρια της «Εθελοντικής Διακονίας Αστέγων», Κυριακή Φράγκου.\nΗ κα. Φράγκου η οποία προσφέρει τεράστιο έργο στη συμπρωτεύουσα βοηθώντας άστεγους ανθρώπους, δέχτηκε με χαρά την πρόταση του νιόπαντρου ζευγαριού να ενισχύσει το έργο της και να βάλει το δικό του «λιθαράκι» στον αγώνα της, αυτή την ξεχωριστή μέρα.\nΣύμφωνα με το e-loggos.gr, μετά το εορταστικό τραπέζι το ζευγάρι σε συνεργασία με την κα. Φράγκου και εθελοντές, τοποθέτησαν φαγητά από το γαμήλιο γεύμα σε κουτιά και βγήκαν στους δρόμους για να τα μοιράσουν σε άστεγους και να μοιραστούν τη χαρά τους με ανθρώπους που έχουν ανάγκη.\nΈνα μεγάλο μπράβο στο νιόπαντρο ζευγάρι, τους ευχόμαστε να ζήσουν ευτυχισμένοι.


Ξενοδοχεία στη συνοικία Μινιάνο Μενόρ\nΜάθετε περισσότερα για τη συνοικία Μινιάνο Μενόρ\nΜινιάνο Μενόρ: Πώς είναι αυτό το μέρος;\nΨάχνετε την καλύτερη περιοχή για εξερεύνηση; Ρίξτε μια ματιά εδώ: Μινιάνο Μενόρ. Σε μικρή απόσταση, μπορείτε να επισκεφτείτε μέρη όπως: Στάδιο Fernando Buesa Arena και Artium (μουσείο). Δύο μέρη που μπορείτε να επισκεφθείτε σε κοντινή απόσταση είναι τα εξής: Πύργος Casa del Cordon και Εκθεσιακό και Συνεδριακό Κέντρο Europa.\nΜινιάνο Μενόρ: Ποια είναι τα καλύτερα μέρη για τη διαμονή σας εδώ;\nΟι ταξιδιώτες μας δεν έχουν ορίσει κορυφαίες επιλογές στην περιοχή (Μινιάνο Μενόρ), δείτε όμως εδώ μερικά από τα αγαπημένα τους μέρη σε κοντινή απόσταση:\nHotel Duque de Wellington - απέχει 6,7 χλμ.\nHotel Restaurante Araba - απέχει 7,8 χλμ.\nHotel Sercotel Boulevard Vitoria - απέχει 6,7 χλμ.\nAC Hotel General Álava by Marriott - απέχει 7,8 χλμ.\nΜινιάνο Μενόρ: Τρόποι μετάβασης σε αυτό το μέρος\nΜινιάνο Μενόρ: Η περιοχή απέχει 8,1 χλμ. από την καρδιά της πόλης (Βιτόρια-Γκαστέιθ).\n• Μπιλμπάο (BIO), απέχει 46,9 χλμ. από την περιοχή (Μινιάνο Μενόρ)\n• Βιτόρια (VIT), απέχει 6,5 χλμ. από την περιοχή (Μινιάνο Μενόρ)\nΜινιάνο Μενόρ: Τι να δείτε και να κάνετε στην περιοχή\nΜινιάνο Μενόρ: Τι μπορείτε να δείτε στη γύρω περιοχή\n• Στάδιο Fernando Buesa Arena (απέχει 6,5 χλμ.)\n• Πύργος Casa del Cordon (απέχει 8 χλμ.)\n• Εκθεσιακό και Συνεδριακό Κέντρο Europa (απέχει 7,7 χλμ.)\n• Καθεδρικός της Santa Maria de Vitoria (απέχει 7,7 χλμ.)\n• Εκκλησία του San Pedro Apostol (απέχει 8 χλμ.)\nΜινιάνο Μενόρ: Τι μπορείτε να κάνετε στη γύρω περιοχή\n• Artium (μουσείο) (απέχει 7,9 χλμ.)\n• Μουσείο Fournier de Naipes (απέχει 7,8 χλμ.)


'Μπουκαλοκόλαση' (20 μπουκάλια) για 2 άτομα στο Λίμπα\nKάτι παραπάνω να δοκιμάσεις!\nΚάτι διαφορετικό, κάτι νέο που σε καλεί να το ζήσεις.\nΣτα ειδικά διαμορφωμένα δωμάτια ο επισκέπτης εισέρχεται με τον κατάλληλο προστατευτικό εξοπλισμό που του παρέχεται, διαλέγει τη μουσική υπόκρουση της αρεσκείας του και έχει το ελεύθερο να τα κάνει όλα λίμπα: μπουκάλια, πιάτα, βάζα, ποτήρια, κινητά τηλέφωνα, τηλεοράσεις, υπολογιστές, κονσόλες και πολλά άλλα, όλα είναι εκεί με μοναδικό προορισμό το σπάσιμο. Mπορείς είτε να το σπάσεις μόνος, είτε με ακόμα ένα άτομο, χωρίς επιπλέον χρέωση.\nΑπευθύνεται σε όλους. Σε όσους θέλουν να σπάσουν, σε όσους είναι περίεργοι να μάθουν τι ήχους κάνει κάποιο αντικείμενο όταν σπάει, σε όσους απολαμβάνουν τον ήχο του σπασίματος. Σε όσους βαρέθηκαν να πάνε πάλι για καφέ, σε όσους θέλουν να κάνουν κάτι μετά τον καφέ, σε όσους προσπαθούν να κόψουν τον καφέ. Σε αυτούς που δεν ξέρουν που να πάνε πρώτο ραντεβού και σε όποιους ξέμειναν από ιδέες στο 57ο ραντεβού. Σε αυτόν που παίρνει επιτέλους πτυχίο και σε αυτούς που έχουν πολύ διάβασμα ακόμα. Σε όσους είναι ατσούμπαλοι και επιτέλους θέλουν να ξεσαλώσουν χωρίς «μη»-αλλά με ασφάλεια. Στο παιδάκι που σπάει όλα τα βάζα της μαμάς, στη μαμά που έχει βαρεθεί να πλένει τα πιάτα του μπαμπά, στον μπαμπά που έχει γενέθλια και δεν ξέρει που να βγουν για να τα σπάσουν. Για ζέσταμα πριν τα μπουζούκια, για after μετά το Μέγαρο. Σε αφεντικά με χιούμορ, πακέτα-δώρο στους εργαζόμενούς τους (με τη φωτογραφία τοποθετημένη στο στόχο). Για ένα ανορθόδοξο team building. Για να χωρίσεις. Για να έρθεις με τη φωτογραφία του πρώην που σε χώρισε, αλλά και το βάζο-καρδούλα-δώρο που σου είχε κάνει τότε και ποτέ δεν το συμπάθησες. Κι ύστερα, για να τα ξαναβρείτε! Για το μπάτσελορ πάρτι ή ακόμα και για να της κάνεις πρόταση γάμου και να πληρώνεις για πάντα τα σπασμένα.\nΜπουμ και μπαμ.\n'Μπουκαλοκόλαση' (20 μπουκάλια) για 2 άτομα στο Λίμπα.\nΙσχύει Τρίτη έως Παρασκευή.\nΙσχύει μέχρι 31/01/2019\nΑπαιτείται κράτηση στο 6981373351 ή μέσω Messenger (@limbaaaaa).


1917: Το συμβούλιο των κομισάριων του λαού αναλαμβάνει τη διακυβέρνηση της Ρωσίας, μετά την επικράτηση της Οκτωβριανής Επανάστασης. Πρόεδρος αναλαμβάνει ο Λένιν, κομισάριος Εξωτερικών ο Τρότσκι και κομισάριος των Εθνοτήτων ο Στάλιν. (26 Οκτωβρίου 1917 με το παλιό ημερολόγιο)\nΣαν σήμερα γεννήθηκε ο Ιρλανδός ρομαντικός συγγραφέας, Έιμπραμ Στόκερ, γνωστός από τη νουβέλα του Δράκουλας, που αποτελεί ένα από τα κορυφαία δείγματα του λεγόμενου «γοτθικού μυθιστορήματος».\nΟ Έιμπραμ «Μπραμ» Στόκερ (Abraham “Bram” Stoker) γεννήθηκε στις 8 Νοεμβρίου 1847 στο Δουβλίνο, σε μια πιστή προτεσταντική οικογένεια. Ήταν… το τρίτο από τα επτά παιδιά του Έιμπραμ Στόκερ (1799-1876) και της Σαρλότ Θόρνλεϊ (1818-1901). Μέχρι τα επτά του χρόνια δεν μπορούσε να σταθεί ή να περπατήσει, μια τραυματική εμπειρία που αντανακλάται στο λογοτεχνικό του έργο και ειδικά στον Δράκουλα. Όσο μυστηριώδης ήταν η ασθένεια από την οποία έπασχε, τόσο θαυματουργή ήταν η ανάρρωσή του, καθώς οι γιατροί είχαν σηκώσει τα χέρια. Ο μικρός Μπραμ όχι μόνο κατόρθωσε να υπερνικήσει την αναπηρία του, αλλά έγινε ένας εξαίρετος αθλητής και ποδοσφαιριστής κατά τη διάρκεια της φοίτησής του στο Πανεπιστήμιο του Δουβλίνου.\nΤο 1870 αποφοίτησε με δίπλωμα μαθηματικών και διορίσθηκε δημόσιος υπάλληλος στον Πύργο του Δουβλίνου, ενώ παράλληλα έγραφε θεατρικές κριτικές στην εφημερίδα Dublin Evening Mail. Μια θερμή κριτική του για την ερμηνεία του ηθοποιού Χένρι Ίρβινγκ στον Άμλετ του Σέξπιρ συνετέλεσε στη φιλία μεταξύ των δύο ανδρών και στην επαγγελματική του καταξίωση. Στα τέλη του 1878 ο Ίρβινγκ τον κάλεσε στο Λονδίνο για να αναλάβει τη διεύθυνση του θεάτρου του, του ονομαστού Lyceum Theatre, αλλά και τη διαχείριση των προσωπικών του υποθέσεων. Λίγους μήνες νωρίτερα είχε τελέσει τον γάμο του με την καλλονή Φλόρενς Μπόλκομπ (1858-1937), πρώην αρραβωνιαστικιά του Όσκαρ Ουάιλντ. Στις 31 Δεκεμβρίου 1879 γεννήθηκε το μοναδικό παιδί τους, ο Ίρβινγκ Στόκερ (1879-1961).\nΠαράλληλα με την κύρια απασχόλησή του ως θεατρώνης και ιδιαίτερος του σερ Χένρι Ίρβινγκ, ο Στόκερ εξάσκησε το λογοτεχνικό του ταλέντο, με κάποια καθυστέρηση, είναι αλήθεια. Το 1890 δημοσίευσε το πρώτο του μυθιστόρημά Το Πέρασμα του Φιδιού (The Snake’s Pass) και το 1897 το αριστούργημά του Δράκουλας (Dracula), ένα μυθιστόρημα που σημάδεψε τη λογοτεχνική του διαδρομή. Γραμμένο κυρίως υπό μορφή ημερολογίων των πιο σημαντικών χαρακτήρων, περιστρέφεται γύρω από ένα βρυκόλακα της Τρανσυλβανίας, που οπλισμένος υπερφυσικές δυνάμεις, πηγαίνει στην Αγγλία κι εκεί χρησιμοποιεί τα αθώα θύματά του για να εξασφαλίσει το αίμα από το οποίο τρέφεται. Οδηγούμενοι από τον δόκτορα Βαν Χέλσινγκ, ο ήρωας του έργου Χάρκερ και οι φίλοι του, μετά από πολλές ανατριχιαστικές περιπέτειες, κατορθώνουν να υπερισχύσουν και να σκοτώσουν τον Δράκουλα. Το εξαιρετικά δημοφιλές αυτό μυθιστόρημα είχε εξίσου μεγάλη επιτυχία, αν όχι μεγαλύτερη, στο θέατρο και κυρίως στον κινηματογράφο.\nΟ Στόκερ έγραψε και άλλα μυθιστορήματα: Το Μυστήριο της Θάλασσας (The Mystery of the Sea, 1902), Το Κόσμημα των επτά αστεριών (The Jewel of the Seven Stars, 1904) και Η κυρία με το Σάβανο (The Lady of the Shroud, 1909), αλλά κανένα δεν πλησίασε τη δημοτικότητα και την ποιότητα του Δράκουλα. Πολιτικά, ήταν οπαδός του Φιλελεύθερου Κόμματος της Μεγάλης Βρετανίας (Φιλελεύθεροι Δημοκράτες σήμερα) και ενδιαφερόταν για το ιρλανδικό πρόβλημα. Δεν επιζητούσε την ανεξαρτησία της Ιρλανδίας, αλλά την αυτονομία της εντός της Βρετανικής Αυτοκρατορίας.\nΟ Μπραμ Στόκερ, ύστερα από μια σειρά εγκεφαλικών επεισοδίων, πέθανε στις 20 Απριλίου 1912 στο Λονδίνο, σε ηλικία 64 ετών. Η σορός του αποτεφρώθηκε και η τεφροδόχος του βρίσκεται στο μαυσωλείο του Golders Green στο Λονδίνο.\nΒιβλία του Στόκερ στα Ελληνικά\nΗ Ταφή των αρουραίων και άλλα διηγήματα («Ποντίκι»)\nΤο Κόσμημα των επτά αστεριών («Περίπλους»)\nΗ φωλιά του λευκού φιδιού («Terra Nova»)\nΔιαβάστε περισσότερα: http://www.sansimera.gr/biographies/559#ixzz2BcshUdjs